
Maagaasiseaduse ja teiste seaduste muutmise seadus

§ 1. Maagaasiseaduse muutmine

Maagaasiseaduses tehakse järgmised muudatused:

1) seaduse pealkiri muudetakse ja sõnastatakse järgmiselt:
„Gaasituruseadus“;

2) paragrahvi 1 lõiget 11 täiendatakse teise lausega järgmises sõnastuses:
„Vesiniku ja vesinikusüsteemi suhtes kohaldatakse käesolevas seaduses vesiniku kohta sätestatut.“;

3) paragrahvi 2 täiendatakse punktidega 11–14 järgmises sõnastuses:
„11) vesinikuvõrk on maismaatorustik ja merealune torustik, mida kasutatakse kõrge puhtusastmega vesiniku transportimiseks, et seda tarbijatele edastada, välja arvatud müük;
12) vesinikuvõrgu haldur on füüsiline või juriidiline isik, kes täidab vesiniku transportimise ülesannet ja vastutab vesinikuvõrgu käitamise, selle hoolduse tagamise ja vajaduse korral vesinikuvõrgu arendamise ja kohaldataval juhul selle teiste vesinikuvõrkudega ühendamise eest ning tagab süsteemi pikaajalise võime rahuldada mõistlikku nõudlust vesiniku (transportimise) järele;
13) vesiniku jaotusvõrk on kõrge puhtusastmega vesiniku kohalikuks või piirkondlikuks transportimiseks kasutatav torustik, mille peamine ülesanne on tarnida vesinikku otseühendusega tarbijatele ning mis ei hõlma vesiniku ühendustorusid ega ole otse ühendatud vesinikuhoidla või vesinikuterminali või kahe või enama vesiniku ühendustoruga, välja arvatud juhul, kui kõnealune torustik oli 4. augustil 2024 gaasi jaotusvõrk ja sellele on osaliselt või täielikult antud uus kasutusotstarve vesiniku transportimiseks;
14) vesiniku jaotusvõrgu haldur on füüsiline või juriidiline isik, kes vastutab vesiniku jaotusvõrgu käitamise, selle hoolduse tagamise ning vajaduse korral vesiniku jaotusvõrgu arendamise ja kohaldataval juhul teiste vesinikuvõrkudega ühendamise eest, ning tagab jaotusvõrgu pikaajalise võime rahuldada mõistlikku nõudlust vesiniku transportimise järele;“;

4) paragrahvi 2 punktis 8, § 81 lõigetes 2 ja 5, § 9 lõigetes 1 ja 11, § 101 lõigetes 4 ja 6–8, § 11 lõigetes 4–6, § 12 lõikes 1, § 121 lõikes 4, § 15 lõigetes 1 ja 11, § 151 lõikes 6, § 16 lõigetes 5 ja 9, § 17 lõikes 8, § 18 lõikes 1 ja lõike 6 punktis 11, § 19 lõike 2 punktis 11, § 20 lõikes 5, § 22 lõigetes 11, 41, ja 5, § 23 lõigetes 1 ja 2, lõike 3 punktis 6 ja lõikes 51, § 26 lõike 2 punktis 1, lõike 3 punktis 1 ja lõikes 31, § 2610, § 27 lõike 1 punktides 2–6, § 28 lõike 2 punktis 1, § 29 punktides 4–6, § 291 pealkirjas ja lõigetes 1, 11, 3–5, § 292 pealkirjas ja lõigetes 1, 2, 4 ja lõike 5 punktis 1, § 293 pealkirjas ja lõigetes 1, 3 ja 4, § 294 pealkirjas ja lõigetes 1, 31 ja 4, § 301 pealkirjas ja lõigetes 1 ja 2–4, § 37 lõike 3 punktis 16, § 371 ning § 381 lõikes 1 täiendatakse pärast sõna „gaasi“ sõnadega „või vesiniku“ vastavas vormis;

5) paragrahvi 2 täiendatakse punktidega 81 ja 82 järgmises sõnastuses:
„81) süsteemi kasutaja on füüsiline või juriidiline isik, kes tarnib süsteemi gaasi või vesinikku või kellele tarnitakse süsteemist gaasi või vesinikku;
82) võrgu kasutaja on süsteemihalduri klient või potentsiaalne klient või süsteemihaldur ise niivõrd, kuivõrd süsteemihalduril on tarvis täita oma gaasi või vesiniku transportimise ülesannet;“;

6) paragrahvi 2 täiendatakse punktidega 101 –103 järgmises sõnastuses:
„101) hulgimüüja on füüsiline või juriidiline isik, kes ostab gaasi või vesinikku selle edasimüügiks kas oma asukohasüsteemist või väljastpoolt seda, välja arvatud ülekandevõrgu haldur või jaotusvõrguettevõtja;
102) arvel esitatav teave on lõpptarbija arvel esitatud teave, välja arvatud maksenõue;
103) pikaajaline leping on gaasitarneleping, mis kestab kauem kui aasta;“;

7) paragrahvi 2 täiendatakse punktiga 121 järgmises sõnastuses:
„121) müük on gaasi, veeldatud maagaasi, vesiniku, vedela orgaanilise vesinikukandja kujul vesiniku või veeldatud vesiniku ja vesiniku derivaatide, sealhulgas ammoniaagi või metanooli müük, kaasa arvatud edasimüük tarbijatele;“;

8) paragrahvi 2 täiendatakse punktidega 131 ja 132 järgmises sõnastuses:
„131) vesinikuterminal on rajatis, mida kasutatakse veeldatud vesiniku või veeldatud ammoniaagi mahalaadimiseks ja gaasiliseks vesinikuks muundamiseks, et juhtida see vesinikuvõrku või gaasisüsteemi, või gaasilise vesiniku veeldamiseks ja selle pealelaadimiseks, sealhulgas abiteenused ja ajutine hoiustamine, mis on vajalikud muundamisprotsessiks ja seejärel vesinikuvõrku juhtimiseks, kuid mitte ükski vesiniku hoiustamiseks kasutatav hoidla vesinikuterminali juures;
132) vesinikuterminali haldur on füüsiline või juriidiline isik, kes tegeleb veeldatud vesiniku või veeldatud ammoniaagi mahalaadimise ja gaasiliseks vesinikuks muundamisega, et juhtida see vesinikuvõrku või gaasisüsteemi, või gaasilise vesiniku veeldamise ja pealelaadimisega ning kes vastutab vesinikuterminali käitamise eest;“;

9) paragrahvi 2 punkti 15 täiendatakse pärast sõna „arvata“ tekstiosaga „gaasihoidlat mahutavusega kuni 5000 tonni, aktiivse võrguteenuse kasutaja omatarbeks kasutatavat rajatise osa,“;

10) paragrahvi 2 täiendatakse punktiga 151 järgmises sõnastuses:
„151) vesinikuhoidla on kõrge puhtusastmega vesiniku hoidmiseks kasutatav rajatis, sealhulgas vesinikuterminali vesiniku hoidmiseks kasutatav osa ja suur, eelkõige maa-alune vesinikuhoidla, välja arvatud tootmistegevuseks kasutatav rajatise osa, üksnes vesinikuvõrgu halduri ülesannete täitmiseks kasutatav hoidla ning hõlpsalt asendatavad vesiniku hoiustamise seadmed;“;

11) paragrahvi 2 täiendatakse punktidega 161 ja 162 järgmises sõnastuses:
„161) vesiniku ülekandevõrk on torustik kõrge puhtusastmega vesiniku transportimiseks, eelkõige torustik, mis sisaldab vesiniku ühendustorusid või mis on otse ühendatud vesinikuhoidlaga, vesinikuterminaliga või kahe või enama vesiniku ühendustoruga või mille peamine ülesanne on transportida vesinikku teistesse vesinikuvõrkudesse, vesinikuhoidlasse või vesinikuterminali, välistamata võimalust, et selliseid võrke kasutatakse tarnimiseks otseühendusega tarbijatele;
162) vesiniku ülekandevõrgu haldur on füüsiline või juriidiline isik, kes vastutab vesiniku ülekandevõrgu käitamise, selle hoolduse tagamise ja vajaduse korral vesiniku ülekandevõrgu arendamise ja kohaldataval juhul selle teiste vesinikuvõrkudega ühendamise eest ning tagab ülekandevõrgu pikaajalise võime rahuldada mõistlikku nõudlust vesiniku transportimise järele;“;

12) paragrahvi 2 täiendatakse punktiga 171 järgmises sõnastuses:
„171) vesinikuhoidla haldur on füüsiline või juriidiline isik, kes täidab vesiniku hoiustamise ülesannet ja vastutab vesinikuhoidla käitamise eest;“;

13) paragrahv 2 punkt 19 muudetakse ja sõnastatakse järgmiselt:
„19) vertikaalselt integreeritud ettevõtja on gaasiettevõtja või -ettevõtjad või vesinikuettevõtja või -ettevõtjad, kelle üle on ühel või mitmel isikul valitsev mõju konkurentsiseaduse tähenduses ja kus asjaomase ettevõtja või ettevõtjate vähemalt üks ülesanne on maagaasi ülekandmine, jaotamine, veeldamine, vesiniku transportimine, vesinikuterminali käitamine, maagaasi või vesiniku hoiustamine ning teine ülesanne maagaasi või vesiniku tootmine või müümine;“;

14) paragrahvi 2 täiendatakse punktidega 191–193 järgmises sõnastuses:
„191) horisontaalselt integreeritud ettevõtja on ettevõtja, kelle vähemalt üks ülesanne on maagaasi tootmine, ülekanne, jaotamine, müük või hoiustamine ja kellel on ka ülesanne väljaspool maagaasisektorit;
192) seotud ettevõtjad – kaks või enam ettevõtjat kontsernis ja samadele aktsionäridele kuuluvad ettevõtjad;
193) kontroll on õigused, lepingud või muud vahendid, mis kas eraldi või koos ning asjaolusid või õigusnorme arvestades annavad võimaluse ettevõtjat otsustavalt mõjutada, eelkõige tulenevalt omandiõigusest või õigusest osaliselt või täielikult kasutada ettevõtja vara või õigustest või lepingutest, mis võimaldavad otsustavalt mõjutada ettevõtja organite koosseisu, hääletamist või otsuseid;“;

15) paragrahvi 2 täiendatakse punktiga 221 järgmises sõnastuses:
„221) vesiniku ühendustoru on vesinikuvõrk, mis ületab liikmesriikide piiri või kulgeb üle selle  ning mille otstarve on ühendada kõnealuste liikmesriikide riigisiseseid vesinikuvõrke, või liikmesriigi ja kolmanda riigi vaheline vesinikuvõrk kuni liikmesriigi territooriumini või kõnealuse liikmesriigi territoriaalmereni;“;

16) paragrahvi 2 täiendatakse punktidega 231–238 järgmises sõnastuses:
„231) maagaas on gaas, mis koosneb peamiselt metaanist, sealhulgas biometaanist või muud liiki gaasist, mida saab tehniliselt ja ohutult juhtida gaasisüsteemi ning selle kaudu transportida;
232) vesiniku kvaliteet on vesinikusüsteemi vesiniku kvaliteedi standardite kohane vesiniku puhtus;
233) kõrge puhtusastmega vesinik on vesinik, mille puhtusaste ja lubatud saasteainete sisaldus võimaldavad selle kasutamist vesinikutehnoloogiates ilma täiendava puhastamiseta;
234) maagaasi mahuvaru on maagaasi hoiustamine survestamise teel ülekande- ja jaotusvõrgus, välja arvatud süsteemihalduri ülesannete täitmisel kasutatavad rajatised;
235) vesiniku mahuvaru on kõrge puhtusastmega vesiniku hoiustamine survestamise teel vesinikuvõrkudes, välja arvatud süsteemihalduri ülesannete täitmisel kasutatavad hoidlad;
236) vähese süsihappegaasiheitega vesinik on vesinik, mille energia tekib muudest kui taastuvatest energiaallikatest ja mis vastab kasvuhoonegaaside heite vähendamise 70 protsendi künnisele võrreldes võrdlusväärtusega, mis on kehtestatud muude kui bioloogilise päritoluga taastuvkütuste ja ringlussevõetud süsinikupõhiste kütustega saavutatava kasvuhoonegaaside heite vähenemise hindamise metoodikas, mis on vastu võetud Euroopa Parlamendi ja nõukogu direktiivi (EL) 2018/2001 taastuvatest energiaallikatest toodetud energia kasutamise edendamise kohta (ELT L 328, 21.12.2018, lk 82–209) artikli 29a lõike 3 kohaselt;
237) vähese süsihappegaasiheitega gaasid on gaasilised kütused, mille hulka kuuluvad direktiivi (EL) 2018/2001 artikli 2 punktis 35 määratletud ringlussevõetud süsinikupõhised kütused, vähese süsihappegaasiheitega vesinik ja sünteetilised gaasilised kütused, mille energiasisaldus tuleneb vähese süsihappegaasiheitega vesinikust ja mis vastavad kasvuhoonegaaside heite vähendamise 70 protsendi künnisele võrreldes muude kui bioloogilise päritoluga taastuvkütuste fossiilkütuste võrdlusväärtusega, mis on kehtestatud direktiivi (EL) 2018/2001 artikli 29a lõike 3 kohaselt vastu võetud metoodikas;
238) vähese süsihappegaasiheitega kütused on direktiivi (EL) 2018/2001 artikli 2 punkti 35 kohased ringlussevõetud süsinikupõhised kütused, vähese süsihappegaasiheitega vesinik ja sünteetilised gaasilised ja vedelkütused, mille energiasisaldus tuleneb vähese süsihappegaasiheitega vesinikust ja mis vastavad kasvuhoonegaaside heite vähendamise 70 protsendi künnisele võrreldes muude kui bioloogilise päritoluga taastuvkütuste fossiilkütuste võrdlusväärtusega, mis on kehtestatud direktiivi (EL) 2018/2001 artikli 29a lõike 3 kohaselt vastu võetud metoodikas;“;

17) paragrahvi 2 täiendatakse punktidega 25–38 järgmises sõnastuses:
„25) gaasitarneleping on maagaasi või vesiniku tarnimist käsitlev leping, välja arvatud maagaasi tuletisinstrument;
26) maagaasi tuletisinstrument on Euroopa Parlamendi ja nõukogu direktiivi 2014/65/EL I lisa C jao punktis 5, 6 või 7 määratletud finantsinstrument, kui kõnealune finantsinstrument on seotud maagaasiga;
27) sisend-väljundsüsteem on gaasile või vesinikule juurdepääsu mudel, mille puhul süsteemi kasutaja reserveerib võimsusega seotud õigusi iseseisvalt sisse- ja väljavoolupunktides ning mis hõlmab ülekandesüsteemi ja võib hõlmata kogu jaotusvõrku või selle osa või vesinikuvõrku;
28) sissevoolupunkt on punkt, mille võimsust saavad reserveerida sisend-väljundsüsteemile juurdepääsu pakkuvad võrgu kasutajad;
29) väljavoolupunkt on punkt, mille võimsust saavad reserveerida võrgu kasutajad, kes lasevad gaasil sisend-väljundsüsteemist välja voolata;
30) ühenduspunkt on füüsiline või virtuaalne punkt, mis ühendab kõrvuti asuvaid sisend-väljundsüsteeme või mis ühendab sisend-väljundsüsteemi ühendustoruga, eeldusel et võrgu kasutajad saavad reserveerida selle punkti võimsust;
31) virtuaalne kauplemispunkt on mittefüüsiline kauplemispunkt sisend-väljundsüsteemis, kus gaas või vesinik vahetavad omanikku, ilma et oleks vaja reserveerida võimsust;
32) virtuaalne ühenduspunkt on ühtse võimsusteenuse pakkumise eesmärgil ühtseks tervikuks liidetud mitu ühenduspunkti, mis ühendavad kõrvuti asuvaid samu sisend-väljundsüsteeme;
33) uue kasutusotstarbe andmine on Euroopa Parlamendi ja nõukogu määruse (EL) 2022/869 üleeuroopalise energiataristu suuniste kohta ja millega muudetakse määrusi (EÜ) nr 715/2009, (EL) 2019/942 ja (EL) 2019/943 ning direktiive 2009/73/EÜ ja (EL) 2019/944 ning tunnistatakse kehtetuks määrus (EL) nr 347/2013, (ELT L 152, 03.06.2022, lk 45–102), artikli 2 punktis 18 määratletud uue kasutusotstarbe andmine;
34) ühekordse gaasilasti sisestamine on gaasi või veeldatud gaasi taasgaasistamise võimsusega gaasi transportiva laeva lastis oleva gaasi ühekordne sisestamine ülekandevõrku, mille korral ei osutata veeldatud gaasi terminali teenust;
35) ühine gaasitsoon (entry-exit süsteem) on süsteemihaldurite kokku lepitud piirkonnas gaasile või vesinikule juurdepääsu mudel, mille korral süsteemi kasutajad reserveerivad ülepiirilise võrguteenuse võimsusega seotud õigusi iseseisvalt ülekandesüsteemi ja kogu jaotusvõrgu sisse- ja väljavoolupunktides;
36) ülepiiriline võrguteenus on ülekandevõrgus osutatav võrguteenus võimsuse broneerimiseks, nomineerimiseks ja jaotamiseks ühise gaasitsooni sisse- ja väljavoolupunktides;
37) ülepiiriline bilansipiirkond on bilansi tagamisega seotud piirkond süsteemihaldurite kokku lepitud ühises bilansipiirkonnas;
38) ühendatud süsteem on mitu omavahel ühendatud süsteemi.“;

18) paragrahvi 3 täiendatakse pärast sõna „gaasiettevõtja“ sõnadega „vesinikuettevõtja, aktiivne võrguteenuse kasutaja“;

19) seadust täiendatakse §-ga 31 järgmises sõnastuses:
„§ 31. Aktiivne võrguteenuse kasutaja

(1) Tarbija võib tegutseda aktiivse võrguteenuse kasutajana.

(2) Aktiivsel võrguteenuse kasutajal on bilansivastutus ja õigus:
1) tegutseda otse või ühiselt koos teiste aktiivsete võrguteenuste kasutajatega;
2) müüa taastuvatest energiaallikatest ise toodetud gaasi gaasisüsteemi kasutades;
3) osaleda energiatõhususe ja nõudluse muutmise kavades;
4) delegeerida tegevuseks vajalike seadmete haldamise, sealhulgas paigaldamise, käitamise, andmete töötlemise ja hoolduse kolmandale isikule.

(3) Isikut, kellele aktiivne võrguteenuse kasutaja on delegeerinud oma tegevuseks vajalike seadmete haldamise, paigaldamise, käitamise ja hoolduse või andmete töötlemise, ei käsitata aktiivse võrguteenuse kasutajana.

(4) Oma bilansivastutuse ulatuses on aktiivne võrguteenuse kasutaja bilansihaldur, välja arvatud juhul, kui ta on oma bilansikohustuse delegeerinud kooskõlas Euroopa Parlamendi ja nõukogu määruse (EL) 2024/1789, mis käsitleb taastuvatest energiaallikatest toodetud gaasi, maagaasi ja vesiniku siseturge ning millega muudetakse määruseid (EL) nr 1227/2011, (EL) 2017/1938, (EL) 2019/942 ja (EL) 2022/869 ja otsust (EL) 2017/684 ja tunnistatakse kehtetuks määrus (EÜ) nr 715/2009 (ELT L 2024/1789, 15.07.2024), artikli 3 punktiga e.

(5) Taastuvatest energiaallikatest toodetud gaasi hoidlat omavale aktiivsele võrguteenuse kasutajale:
1) kehtib õigus saada võrguühendus mõistliku aja jooksul pärast sellekohase taotluse esitamist, kui on täidetud nõutavad tingimused, näiteks tasakaalustamiskohustus;
2) ei kohaldata topelt tasusid, sealhulgas võrgutasusid, nende valdusesse jääva taastuvatest energiaallikatest toodetud hoiustatava gaasi eest;
3) ei kohaldata ebaproportsionaalseid litsentsimisnõudeid ega -tasusid;
4) kehtib õigus osutada mitut teenust korraga, kui see on tehniliselt teostatav.“;

20) paragrahvi 4 tekst muudetakse ja sõnastatakse järgmiselt:
„(1) Gaasiettevõtja on füüsiline või juriidiline isik, kes ei ole tarbija ja kes tegeleb gaasi tootmise, ülekandmise, jaotamise, terminali käitamise, hoiustamise, müümise või ostmisega.

(2) Gaasiettevõtja vastutab käesoleva paragrahvi lõikes 1 nimetatud tegevustega seotud kaubanduslike, tehniliste või hooldusküsimuste eest.“;

21) seadust täiendatakse §-ga 41 järgmises sõnastuses:
„§ 41. Vesinikuettevõtja

(1) Vesinikuettevõtja on füüsiline või juriidiline isik, kes ei ole tarbija ja kes tegeleb vesiniku tootmise,  transportimise, terminali käitamise, hoiustamise, müümise või ostmisega.

(2) Vesinikuettevõtja vastutab käesoleva paragrahvi lõikes 1 nimetatud tegevustega seotud kaubanduslike, tehniliste või hooldusküsimuste eest.“;

22) paragrahv 5 muudetakse ja sõnastatakse järgmiselt:
„§ 5. Vabatarbija

(1) Vabatarbija on turuosaline, kes ei ole kodutarbija.

(2) Vabatarbijal on õigus osta gaasi või vesinikku võrgu tehniliste võimaluste piires igalt müüjalt.“;

23) paragrahvi 6 pealkiri ja lõige 1 muudetakse ja sõnastatakse järgmiselt:
„§ 6. Kodutarbija

(1) Kodutarbija on tarbija, kes kasutab gaasi või vesinikku oma majapidamises eesmärgil, mis ei ole seotud tema majandus- või kutsetegevusega.“;

24) seadust täiendatakse §-dega 71 ja 72 järgmises sõnastuses:
„§ 71. Vesiniku transport, ülekanne, jaotamine ja müük

(1) Vesiniku transportimine käesoleva seaduse tähenduses on vesiniku ülekanne ja jaotamine vesinikuvõrgu kaudu, et seda tarbijatele edastada, välja arvatud müük.

(2) Vesiniku ülekanne käesoleva seaduse tähenduses kõrge puhtusastmega vesiniku transportimine sellise torustiku kaudu, mis sisaldab vesiniku ühendustorusid või mis on otse ühendatud vesinikuhoidlaga, vesinikuterminaliga või kahe või enama vesiniku ühendustoruga või mille peamine ülesanne on transportida vesinikku teistesse vesinikuvõrkudesse, vesinikuhoidlasse või vesinikuterminali, välistamata võimalust, et selliseid võrke kasutatakse tarnimiseks otseühendusega tarbijatele.

(3) Vesiniku jaotamine käesoleva seaduse tähenduses on kõrge puhtusastmega vesiniku kohalik või piirkondlik transportimine peamiselt vesiniku tarnimiseks otseühendusega tarbijatele sellise torustiku kaudu, mis ei ole ühendatud kahe või enama vesiniku ühendustoruga ega ole otse ühendatud vesinikuhoidla või vesinikuterminaliga, välja arvatud juhul, kui kõnealune torustik oli 4. augustil 2024 gaasi jaotusvõrk ja sellele on osaliselt või täielikult antud uus kasutusotstarve vesiniku transportimiseks.

(4) Vesiniku müük käesoleva seaduse tähenduses on vesiniku üleandmine isikule tasu eest.

§ 72. Vesinikuettevõtja kohustused

(1) Vesinikuettevõtja tagab tarbija vesinikuga varustamise vastavuses käesoleva seaduse, tegevusloa kõrvaltingimuste ja sõlmitud lepinguga.

(2) Vesinikuettevõtja kehtestab raamatupidamise sise-eeskirjas põhimõtted, mille kohaselt peetakse arvestust vesiniku ülekande, jaotamise ja müügi kohta ning nende tegevustega mitteseotud tegevusalade kohta nii, nagu oleksid kohustatud seda tegema nendel tegevusaladel eraldi tegutsevad ettevõtjad.

(3) Vesinikuettevõtja kehtestab raamatupidamise eeskirjad varade ja kohustuste ning tulude ja kulude jaotamise kohta, mida järgitakse käesoleva paragrahvi lõikes 2 nimetatud tegevusalade arvestuses.

(4) Vesinikuettevõtja lubab Konkurentsiametil kontrollida oma raamatupidamist ning annab oma majandustegevuse kohta selgitusi.

(5) Vesinikuettevõtja esitab Statistikaametile andmed vesiniku ja võrguteenuse hinna kujunemise kohta riikliku statistika seaduses sätestatud korras.

(6) Vesinikuettevõtja, kellel ei ole kohustust oma raamatupidamise aastaaruannet avaldada, hoiab aruande ühe eksemplari oma tegevuskohas avalikkusele kättesaadavana.

(7) Vesinikuettevõtja säilitab teabe vesinikutehingute kohta viis aastat ning esitab selle vajaduse korral Konkurentsiametile ja Euroopa Komisjonile. Teave sisaldab järgmisi andmeid:
1) tehingu tähtaeg ning tarne- ja arveldustingimused;
2) tehingu maht;
3) tehingu täitmise kuupäev ja kellaaeg kauplemisperioodide kaupa;
4) tehingu hind;
5) müüja andmed;
6) lõpetamata tarnelepingute üksikasjad.

(8) Käesoleva paragrahvi lõikes 7 nimetatud teave kustutatakse pärast viie aasta möödumist.

(9) Vesinikuettevõtja avaldab kooskõlastatud hinnad, piirmäärad, metoodikad, tüüptingimused ning teabe tarbija õiguste ja vaidluste lahendamise võimaluste kohta oma veebilehel ning annab nende kohta teavet isikule, kes seda küsib.

(10) Kui tarbija on selleks soovi avaldanud, esitab võrguettevõtja tarbijale tema tarbimisandmed asjakohase vormi kohaselt. Andmete esitamise eest lisatasu ei võeta.

(11) Käesoleva paragrahvi lõikes 10 nimetatud tarbimisandmete vormi kehtestab valdkonna eest vastutav minister määrusega.

(12) Vesinikuettevõtja korraldab oma majandusaasta aruande koostamise, esitamise ja avalikustamise raamatupidamise seaduse kohaselt. Kui audiitorkontroll on kohustuslik, peab vandeaudiitori aruanne muu hulgas sisaldama hinnangut vesinikuettevõtja majandusaasta aruande ja selle lisade vastavuse kohta käesolevale seadusele.

(13) Konkurentsiameti nõudmisel esitab vesinikuettevõtja Konkurentsiametile Euroopa Parlamendi ja nõukogu määruses (EL) 2017/1938, mis käsitleb gaasivarustuskindluse tagamise meetmeid ja millega tunnistatakse kehtetuks määrus (EL) nr 994/2010 (ELT L 280, 28.10.2017, lk 1–56), sätestatud pädeva asutuse kohustuse täitmiseks vajaliku teabe.“;

25) paragrahvi 9 pealkiri muudetakse ja sõnastatakse järgmiselt:
„§ 9. Müük“;

26) paragrahvi 9 täiendatakse lõikega 21 järgmises sõnastuses:
„(21) Vesiniku müügihind ei sisalda võrguteenuse hinda.“;

27) paragrahvi 9 täiendatakse lõigetega 51–55 järgmises sõnastuses:
„(51) Vesinikuettevõtja esitab tarbijale arve tarbitud vesiniku ja võrguteenuse eest vähemalt üks kord kuus, välja arvatud juhul, kui tarbijaga on kokku lepitud teisiti. Arve esitamise eest lisatasu ei võeta.

(52) Tarbijale esitatav arve peab olema täpne, selge ja hõlpsasti võrreldav. Koos arvega esitatakse järgmised andmed:
1) müüja nimi ja kontaktandmed, sealhulgas tarbijateeninduse abitelefon ja e-posti aadress;
2) arveldusperioodil tarbitud gaasi või vesiniku kogus ja tasutav summa;
3) arve maksmise tähtaeg;
4) tähtajalise fikseeritud hinnaga lepingu korral lepingu lõppemise kuupäev, kui see on kohaldatav;
5) arve esitamise aluseks oleva mõõtepunkti unikaalne identifikaator;
6) kui tarbija ja müüja vahelise lepingu järgi gaasi või vesiniku hind muutub, siis teave hinna muutumise kohta koos muudatuse kuupäevaga;
7) viide Konkurentsiameti usaldusmärgisega võrdlemisvahendi veebilehele;
8) viide käesoleva seaduse § 102 lõikes 1 kirjeldatud andmevahetusplatvormi veebilehele;
9) börsilt ostetud gaasi või vesiniku osakaal müügiperioodile eelnenud aruandeaastal;
10) taastuvatest energiaallikatest toodetud gaasi ja vähese süsihappegaasiheitega gaasi iga energiaallika osa tarnija üldises energiaallikate jaotuses eelneval aastal;
11) viide veebilehele, kus on esitatud andmed keskkonnamõju kohta, mis on põhjustatud müügiperioodile eelnenud aruandeaastal müüja tarnitud maagaasi või vesiniku tootmisel tekkinud emissioonidest;
12) alates 1. aprillist eelnenud kalendriaastal tarnitud energia päritolutunnistustega tõendatud osa;
13) tarnitud energia päritolutunnistustega tõendamata osa, kasutades põhivõrguettevõtja avaldatud segajääki;
14) tarbija õigusi ja vaidluste lahendamise võimalusi käsitlev teave, sealhulgas vastava asutuse kontaktandmed.

(53) Tarbijale esitataval arvel esitatakse eraldi gaasi või vesiniku hind, võrgutasud ning lisanduvad tasud, maksud ja lõivud Euroopa Parlamendi ja nõukogu määruses (EL) 2016/1952, mis käsitleb Euroopa maagaasi- ja elektrihinnastatistikat ning millega tunnistatakse kehtetuks direktiiv 2008/92/EÜ (ELT L 311, 17.11.2016, lk 1–12), sätestatu alusel.

(54) Müüja pakub tarbijale võimalust saada arveid ja arvetel esitatavat teavet elektrooniliselt.

(55) Müüja võimaldab arve tasumiseks erinevaid makseviise ja paindlikku korda.“;

28) paragrahvi 9 täiendatakse lõikega 8 järgmises sõnastuses:
„(8) Kui kodutarbija ei ole sõlminud käesoleva seaduse § 101 kohaselt müügilepingut ühegi gaasimüüjaga, müüb talle gaasi tema lepingu lõppemise kuupäevale järgnevast kuupäevast alates käesoleva paragrahvi lõikes 1 nimetatud müüja.“;

29) seadust täiendatakse §-ga 92 järgmises sõnastuses:
„§ 92. Võrdlemisvahend

(1) Kodutarbijatel ja äriühingutel, kus töötab vähem kui 50 inimest ning mille aastakäive ja aastane bilansimaht ei ületa 10 miljonit eurot, peab olema tasuta juurdepääs vähemalt ühele usaldusmärgisega vahendile, mille abil müüjate pakkumisi võrrelda.

(2) Müüja teavitab tarbijat kõigist kättesaadavatest usaldusmärgisega ja süsteemihalduri loodud võrdlemisvahenditest gaasimüügiarvel.

(3) Võrdlemisvahend peab vastama järgmistele nõuetele:
1) on turuosalistest sõltumatu ja tagab, et gaasiettevõtjaid koheldakse võrdselt;
2) annab selget teavet võrdlemisvahendi käitaja ja kontrollija kohta, samuti vahendi loomise ja käitamise rahastamise allikate kohta;
3) avaldab selged ja objektiivsed kriteeriumid, millel pakkumiste võrdlus põhineb;
4) esitab teabe selge ja üheselt mõistetava sõnastusega;
5) annab täpset ja ajakohastatud teavet ning esitab viimase ajakohastamise aja;
6) on kättesaadav ka puudega inimestele;
7) võimaldab käitajat võrdlemisvahendis esitatud ebaõigest teabest tõhusalt teavitada;
8) piirdub isikuandmete küsimisel andmetega, mis on pakkumiste võrdlemiseks vajalikud;
9) avaldab selgelt lepingu kestuse ja kas hind on fikseeritud või muutuv.

(4) Konkurentsiamet väljastab usaldusmärgise võrdlemisvahendile, mis vastab käesoleva paragrahvi lõikes 3 sätestatud nõuetele.

(5) Konkurentsiamet teeb perioodilisi kontrolle selgitamaks välja, kas usaldusmärgise saanud võrdlemisvahend vastab jätkuvalt käesoleva paragrahvi lõikes 3 sätestatud nõuetele.

(6) Valdkonna eest vastutav minister kehtestab gaasituru toimimise võrgueeskirjas andmed, mille müüja edastab usaldusmärgisega ja süsteemihalduri loodud võrdlemisvahendi käitajale selle nõutud viisil ja tähtaegadel.“;

30) paragrahvi 101 lõike 2 punktis 2 asendatakse sõna „maagaasi“ sõnadega „gaasi või vesiniku“;

31) paragrahvi 101 lõiget 2 täiendatakse punktiga 13 järgmises sõnastuses:
„13) teave võrgulepingu või müügilepingu alusel esitatava arve hilinemisest või võrguettevõtja või gaasimüüja tõttu ebatäpse arve esitamise ja ettemakse korral andmed selle kohta, kuidas korraldatakse tarbijale raha tagastamine, tasaarveldamine, hüvitise maksmine või muul viisil hüvitamine.“;

32) paragrahvi 101 lõike 8 teine lause tunnistatakse kehtetuks;

33) paragrahvi 101 täiendatakse lõikega 81 järgmises sõnastuses:
„(81) Tähtajatu müügileping lõpeb, kui lõpeb selle võrguühenduse kohta sõlmitud võrgulepingu kehtivus, mille kaudu on müügilepingu alusel gaasi müüdud.“;

34) paragrahvi 101 täiendatakse lõigetega 11 ja 12 järgmises sõnastuses:
„(11) Kodutarbijalt ja äriühingult, kus töötab vähem kui 50 inimest ning mille aastakäive ja aastane bilansimaht ei ületa 10 miljonit eurot, ei nõuta maagaasi või vesiniku müüja  vahetamisega seotud tasu, sealhulgas juhul, kui gaasitarne on seotud muu teenuse, seadme või tootega või kuulub kombineeritud pakkumisse, väljaarvatud käesoleva paragrahvi lõike 10 alusel.“

(12) Pikaajalisi lepinguid fossiilse gaasi tarnimiseks, mida kasutatakse ilma kasvuhoonegaase oluliselt vähendava tehnoloogiata, ei sõlmita kauemaks kui 31. detsembrini 2049.“;

35) paragrahvi 102 täiendatakse lõikega 31 järgmises sõnastuses:
„(31) Andmevahetusplatvormi kaudu isikustatud andmete edastamiseks müüjale, kellega füüsilisest isikust tarbijal ei ole lepingut, peab olema füüsilisest isikust tarbija nõusolek. Nõusolek peab vastama Euroopa Parlamendi ja nõukogu määruses (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 04.05.2016, lk 1–88) sätestatud tingimustele.“;

36) paragrahvi 11 lõiget 1 täiendatakse pärast sõna „vahel“ sõnadega „ülepiirilises bilansipiirkonnas“;

37) paragrahvi 11 lõikeid 1 ja 8 täiendatakse pärast sõna „gaasikoguse“ sõnadega „või vesinikukoguse“;

38) paragrahvi 11 täiendatakse lõikega 101 järgmises sõnastuses:
„(101) Bilansivesinik on vesinik, mida süsteemihaldur müüb bilansihaldurile või ostab bilansihaldurilt tema bilansiportfellis bilansiperioodil tekkinud ebabilansi katteks.“;

39) paragrahvi 11 täiendatakse lõikega 111 järgmises sõnastuses:
„(111) Tasakaalustamisvesinik on bilansiperioodil vesinikuülekandevõrku sisenenud või ülekandevõrgust väljunud vesinik, mida vesinikuülekandevõrgu töövõime säilitamise eesmärgil ostab või müüb süsteemihaldur. Bilansiperioodil ostetud või müüdud tasakaalustamisvesiniku kogus arvutatakse energiaühikutes bilansiperioodil vesinikuülekandevõrku sisenenud ja vesinikuülekandevõrgust väljunud vesiniku koguse vahena.“;

40) paragrahvi 12 lõiget 2 täiendatakse pärast sõna „gaasikaubanduse“ sõnadega „või vesinikukaubanduse“;

41) paragrahvi 12 lõikeid 4–9 ja § 121 lõikeid 1 ja 2 täiendatakse pärast sõna „bilansigaasi“ sõnadega „või bilansivesiniku“;

42) seaduse 4. jao pealkiri muudetakse ning sõnastatakse järgmiselt:
„4. jagu
Gaasi- ja vesinikusüsteem ning süsteemivastutus“;

43) seadust täiendatakse §-ga 131 järgmises sõnastuses:
„§ 131. Vesinikusüsteem

Vesinikusüsteem käesoleva seaduse tähenduses on tehniline süsteem, mille moodustavad Eesti territooriumil asuv vesiniku ülekandevõrk koos asjakohaste juhtimis-, kaitse-, side- ja mõõtesüsteemidega, ülekandevõrguga ühenduses olevad jaotusvõrgud koos asjakohaste juhtimis-, kaitse-, side- ja mõõtesüsteemidega ning ülekande- ja jaotusvõrguga ühendatud tarbijad, tootjad, vesinikuterminalid ja vesinikuhoidlad.“;

44) paragrahvi 14 ja § 16 lõike 1 punkti 1 täiendatakse pärast sõna „gaasisüsteemi“ sõnadega „ja vesinikusüsteemi“;

45) paragrahvi 15 lõiget 2 täiendatakse pärast sõna „gaasiettevõtjate“ sõnadega „ja vesinikuettevõtjate“;

46) paragrahvi 151 lõiget 1 ja § 381 lõiget 1 täiendatakse pärast sõna „gaasiettevõtja“ sõnadega „või vesinikuettevõtja“;

47) paragrahvi 16 lõike 1 punkt 21 muudetakse ja sõnastatakse järgmiselt:
„21) täidab Euroopa Parlamendi ja nõukogu määruses (EL) 2024/1789 ülekandevõrgu haldurile sätestatud nõudeid võimsuse jaotamise põhimõtete, ülekoormuse juhtimise reeglite, tasakaalustuseeskirjade, võimsustega kauplemise, läbipaistvusnõuete ja andmete säilitamise kohta.“;

48) paragrahvi 16 lõike 1 punktis 22 asendatakse tekstiosa „Euroopa Parlamendi ja nõukogu määruses (EÜ) nr 715/2009, maagaasi ülekandevõrkudele juurdepääsu tingimuste kohta ning millega tunnistatakse kehtetuks määrus (EÜ) nr 1775/2005 (ELT L 211, 14.08.2009, lk 36–54)“ tekstiosaga „Euroopa Parlamendi ja nõukogu määruses (EL) 2024/1789“;

49) paragrahvi 16 lõike 1 punktis 24 ja lõikes 5, § 17 lõikes 8, § 171 lõike 2 punktides 2 ja 3, § 172 lõike 2 punktides 2 ja 3, § 37 lõike 3 punktis 15 ja § 441 lõikes 1 asendatakse tekstiosa „(EÜ) nr 715/2009“ tekstiosaga „(EL) 2024/1789“;

50) paragrahvi 16 lõike 1 punkt 26 tunnistatakse kehtetuks;

51) paragrahvi 16 lõiget 1 täiendatakse punktidega 27–212 järgmises sõnastuses:
„27) tagab oma vastutusalas oleva infrastruktuuri turvalise, töökindla ja majanduslikult mõistliku käitamise, hooldamise ning arendamise, sealhulgas vajaduse korral ümberkujundamise, lähtudes keskkonnanõuetest ja ühendatud süsteemide töökindluse tagamise vajadusest;
28) tagab vesiniku transpordi- ja hoiustamisnõuete rahuldamiseks vajaliku süsteemi suutlikkuse, lähtudes kümneaastasest võrgu arengukavast;
29) võtab kõik mõistlikud meetmed vesinikuheite ennetamiseks ja minimeerimiseks ning teeb perioodilist lekete tuvastamise ja kõrvaldamise kontrolli kogu oma vastutusalas olevas süsteemis;
210) esitab vesiniku lekete tuvastamise aruande Konkurentsiametile ning vajaduse korral remondi- või asendusprogrammi ning avaldab igal aastal statistilise teabe lekete tuvastamise ja kõrvaldamise kohta;
211) käitab, hooldab ja arendab või kõrvaldab kasutuselt majandustingimustele vastavalt turvalisi, töökindlaid ja tõhusaid maagaasi ülekandesüsteeme, et tagada avatud turu toimimine, arvestades keskkonnakaitse ja kliimaga seotud nõuete ning Euroopa Parlamendi ja nõukogu määruses (EL) 2024/1787, milles käsitletakse metaaniheite vähendamist energeetikasektoris ja millega muudetakse määrust (EL) 2019/942 (ELT L, 2024/1787, 15.07.2024), sätestatud kohustustega, ning tagab piisavad vahendid teenuse osutamise kohustuse täitmiseks;
212) tagab teistele vesinikuvõrgu halduritele juurdepääsu oma võrgule, kui see on vajalik nende ülesannete täitmiseks, sealhulgas vesiniku piiriülese transpordi tagamiseks. Juurdepääs tagatakse viisil, mis on tehniliselt võimalik ja majanduslikult põhjendatud.“;

52) paragrahvi 16 täiendatakse lõigetega 32 ja 33 järgmises sõnastuses:
„(32) Süsteemihaldur esitab ühendatud süsteemide või võrkude halduritele teavet, sealhulgas teavet vesiniku kvaliteedi kohta, et tagada süsteemide turvaline ja tõhus toimimine, koordineeritud areng ja ühilduvus.

(33) Süsteemihaldur esitab teiste liikmesriikide ülekandesüsteemide halduritele, maagaasihoidlate halduritele, maagaasi veeldusjaamade halduritele või jaotusvõrguettevõtjatele teavet, et tagada maagaasi transport ja hoiustamine kooskõlas ühendatud süsteemi turvalise ja tõhusa käitamisega;“;

53) paragrahvi 16 täiendatakse lõigetega 11 ja 12 järgmises sõnastuses:
„(11) Süsteemihaldur teeb koostööd jaotusvõrguettevõtjaga nende võrku ühendatud turuosaliste tõhusaks osalemiseks jae- ja hulgimüügiturgudel ning tasakaalustamisturgudel.

(12) Süsteemihaldur loob vajaduse korral käesoleva seaduse § 92 lõikes 3 sätestatud nõuetele vastava võrdlemisvahendi ja käitab seda.“;

54) paragrahvi 171 lõiget 2 täiendatakse punktiga 6 järgmises sõnastuses:
„6) käitab, hooldab ja arendab või kõrvaldab kasutuselt majandustingimustele vastavalt turvalisi, töökindlaid ja tõhusaid maagaasi veeldusjaamu, et tagada avatud turg, võttes nõuetekohaselt arvesse keskkonnakaitset ja kliimat ning Euroopa Parlamendi ja nõukogu määruses (EL) 2024/1787 sätestatud kohustusi, ning tagab piisavad vahendid teenuse osutamise kohustuse täitmiseks.“;

55) paragrahvi 172 lõiget 2 täiendatakse punktiga 7 järgmises sõnastuses:
„7) käitab, hooldab ja arendab või kõrvaldab kasutuselt majandustingimustele vastavalt turvalisi, töökindlaid ja tõhusaid maagaasihoidlaid, et tagada avatud turg, võttes nõuetekohaselt arvesse keskkonnakaitset ja kliimat ning Euroopa Parlamendi ja nõukogu määruses (EL) 2024/1787 sätestatud kohustusi, ning tagab piisavad vahendid teenuse osutamise kohustuse täitmiseks.“;

56) seaduse 4. jagu täiendatakse paragrahvidega 174 ja 175 järgmises sõnastuses:
„§ 174. Vesinikuhoidla halduri ülesanded

(1) Vesinikuettevõtja, kellele kuulub vesinikuhoidla, määrab vesinikuhoidla halduriks kas iseenda või teise ettevõtja ning teavitab sellest Konkurentsiametit.

(2) Vesinikuhoidla haldur täidab järgmisi ülesandeid:
1) hooldab ja arendab vesinikuhoidlat, lähtudes keskkonnanõuetest ja ühendatud süsteemide töökindluse tagamise vajadusest, et täita vesiniku hoiustamisteenuse osutamise kohustus;
2) tagab juurdepääsu kolmandatele isikutele Euroopa Parlamendi ja nõukogu määruses (EL) 2024/1789 sätestatud nõuete kohaselt;
3) täidab Euroopa Parlamendi ja nõukogu määruses (EL) 2024/1789 sätestatud hoidlahalduri kohustusi;
4) järgib turuosaliste võrdse kohtlemise põhimõtet;
5) annab süsteemihaldurile, võrguettevõtjatele, teistele hoidlahalduritele ja terminali halduritele vajalikku teavet, et tagada vesiniku transport ja hoiustamine kooskõlas ühendatud võrkude töökindla ja tõhusa kasutamisega;
6) avalikustab tõhusaks konkurentsiks ja turu tõhusaks toimimiseks vajaliku teabe, välja arvatud ärisaladuse.

(3) Vesinikuhoidla haldur ei tohi avaldada oma ülesannete täitmise käigus teatavaks saanud ärisaladust kolmandatele isikutele, välja arvatud juhul, kui teabe avaldamine on ette nähtud seadusest tulenevate kohustuste täitmiseks.

(4) Vesinikuhoidla haldur kooskõlastab hoidla kasutamise lepingu tüüptingimused ja tariifide arvutamise metoodika Konkurentsiametiga.

(5) Hoidla tariifide arvutamise metoodika kooskõlastamisel konsulteerib Konkurentsiamet võrgu kasutajatega.

(6) Hoidla kasutamise tariifid kujundatakse selliselt, et oleks tagatud:
1) vajalike tegevuskulude katmine;
2) investeeringud tegevus- ja arenduskohustuse täitmiseks;
3) keskkonnanõuete täitmine;
4) kvaliteedi- ja ohutusnõuete täitmine;
5) põhjendatud tulukus.

(7) Hoidla kasutamise tüüptingimused ja tariifid avalikustatakse vesinikuhoidla halduri veebilehel.

§ 175. Vesinikuterminali halduri ülesanded

(1) Vesinikuettevõtja, kellele kuulub vesinikuterminal, määrab vesinikuterminali halduriks kas iseenda või teise ettevõtja ning teavitab sellest Konkurentsiametit.

(2) Vesinikuterminali haldur täidab järgmisi ülesandeid:
1) hooldab ja arendab vesinikuterminali, lähtudes keskkonnanõuetest ja ühendatud süsteemide töökindluse tagamise vajadusest, et tagada teenuse osutamise kohustus;
2) tagab juurdepääsu kolmandatele isikutele Euroopa Parlamendi ja nõukogu määruses (EL) 2024/1789 sätestatud nõuete kohaselt;
3) täidab Euroopa Parlamendi ja nõukogu määruses (EL) 2024/1789 sätestatud vesinikuterminali halduri kohustusi võimsuse jaotamise põhimõtete, ülekoormuse juhtimise reeglite, võimsustega kauplemise, läbipaistvusnõuete ja andmete säilitamise kohta;
4) järgib turuosaliste võrdse kohtlemise põhimõtet;
5) annab süsteemihaldurile, teistele terminali halduritele ja teistele võrguettevõtjatele vajalikku teavet, et tagada vesiniku ülekanne kooskõlas ühendatud võrkude töökindla ja tõhusa kasutamisega;
6) avalikustab tõhusaks konkurentsiks ja turu tõhusaks toimimiseks vajaliku teabe, välja arvatud ärisaladuse.

(3) Vesinikuterminali haldur ei tohi avaldada oma ülesannete täitmise käigus teatavaks saanud ärisaladust kolmandatele isikutele, välja arvatud juhul, kui teabe avaldamine on ette nähtud seadusest tulenevate kohustuste täitmiseks.

(4) Vesinikuterminali haldur kooskõlastab terminali kasutamise lepingu tüüptingimused ja tariifide arvutamise metoodika Konkurentsiametiga.

(5) Vesinikuterminali kasutamise tariifid kujundatakse selliselt, et oleks tagatud:
1) vajalike tegevuskulude katmine;
2) investeeringud tegevus- ja arenduskohustuse täitmiseks;
3) keskkonnanõuete täitmine;
4) kvaliteedi- ja ohutusnõuete täitmine;
5) põhjendatud tulukus.“;

57) paragrahvi 18 lõikes 1 asendatakse sõnad „või veeldatud gaasi terminali ühendamine võrguga“ tekstiosaga „, veeldatud gaasi terminali ühendamine võrguga või ühekordse gaasi lasti sisestamine ülekandevõrku“;

58) paragrahvi 18 lõige 4 muudetakse ja sõnastatakse järgmiselt:
„(4) Võrguettevõtja koostab võrguga liitumise tingimused (edaspidi liitumistingimused) ning korraldab avaliku konsultatsiooni turuosalistega ja avalikustab kehtestatud liitumistingimused oma veebilehel. Võrguettevõtjal võivad olla liitumise liigiti erinevad liitumistingimused.“;

59) paragrahvi 18 täiendatakse lõigetega 8 ja 9 järgmises sõnastuses:
„(8) Süsteemihaldur ei tohi keelduda uue maagaasi- või vesinikuhoidla, maagaasi veeldusjaama, vesinikuterminali või tööstustarbija võrku ühendamisest põhjendusega, et tulevikus võib ilmneda kasutada oleva võimsuse piiratus või et vajaliku võimsuse suurendamise tõttu tekivad lisakulud. Süsteemihaldur tagab uue ühenduse jaoks piisava sisse- ja väljavooluvõimsuse.

(9) Võrguettevõtja ei tohi keelduda võrguga ühendamast majanduslikult mõistlikke ja tehniliselt teostatavaid uusi või olemasolevaid, kuid veel ühendamata, taastuvatest energiaallikatest toodetud gaasi ja vähese süsihappegaasiheitega gaasi tootmisrajatisi.“;

60) seadust täiendatakse §-dega 184–187 järgmises sõnastuses:
„§ 184. Otsetoru

(1) Otsetoru on ühendatud süsteemi täiendav maagaasitorujuhe, mis rajatakse tootja jaamaga samale kinnistule või sellega piirnevale kinnistule.

(2) Gaasiettevõtjal on õigus tarnida tarbijale maagaasi otsetoru kaudu ning tarbijal on õigus saada maagaasi otsetoru kaudu.

§ 185. Suletud jaotusvõrk 

Suletud jaotusvõrk on jaotusvõrk, mille kaudu edastatakse gaasi või vesinikku geograafiliselt piiratud tootmiskohas, ärirajatises või ühisteenuste kohas seal asuvatele äritarbijatele, kelle tegevus või tootmisprotsess on tehnilistel või ohutuskaalutlustel omavahel ühendatud, või mille kaudu edastatakse gaasi või vesinikku peamiselt võrgu omanikule või võrguettevõtjale, kes seda võrku haldab, või nendega valitseva mõju kaudu seotud ettevõtjale.

§ 186. Juurdepääs maagaasi tootmisetapi torustikule

(1) Gaasiettevõtjatel ja vabatarbijatel on õigus liituda maagaasi tootmisetapi torustikuga, sealhulgas tehnilisi teenuseid osutava rajatisega, välja arvatud võrgu osad ja rajatised, mida kasutatakse maagaasimaardlates kohapealses tootmises.

(2) Liituja taotluse alusel väljastab maagaasi tootmisetapi torustiku omanik või haldur torustikuga liitumise tingimused.

(3) Käesoleva paragrahvi lõikes 2 toodud liitumise tingimused peavad:
1) olema läbipaistvad ja üheselt mõistetavad;
2) järgima sarnaste liitujate võrdse kohtlemise põhimõtet;
3) arvestama konkreetse liitumise tehnilisi ja majanduslikke tingimusi;
4) arvestama maagaasituru arendamise ja stabiilsuse huve;
5) arvestama maagaasi tootmisetapi torustiku tehnilisi võimalusi.

(4) Maagaasi tootmisetapi torustiku omanik või haldur võib keelduda liitumisest, kui tehnilisi nõudeid ei ole võimalik täita. Keeldumist tuleb põhjendada.

§ 187. Piiriülene vesinikutaristu

(1) Kui süsteemihaldur teeb kindlaks piiriülese vesinikutaristu väljaehitamiseks olulise tulude ja kulude vahelise lõhe, võib ta koostada projektikava ja esitada selle koos taotlusega kulude piiriüleseks jaotamiseks Konkurentsiametile ja asjakohase liikmesriigi reguleerivale asutusele ühiseks heakskiitmiseks.

(2) Kui süsteemihaldur kannab käesoleva paragrahvi lõikes 1 nimetatud vesiniku ülekandevõrgu projekti kulud, võib ta lisada need oma võrguteenuse tariifi, kui selle kiidab heaks Konkurentsiamet.

(3) Kui vesiniku ülekandevõrgu haldurid esitavad käesoleva paragrahvi lõikes 1 sätestatud projektikava, lisatakse projektikavale ja kulude piiriülese jaotamise taotlusele projektipõhine kulude-tulude analüüs, milles võetakse arvesse kasu väljaspool asjaomaste liikmesriikide piire, ning äriplaan, milles on hinnatud projekti rahalist elujõulisust ja mis sisaldab rahastamislahendust ning milles täpsustatakse, kas asjaomased vesiniku ülekandevõrgu haldurid lepivad kokku põhjendatud ettepanekus kulude piiriülese jaotamise kohta.

(4) Asjaomased liikmesriikide reguleerivad asutused võtavad pärast vesiniku ülekandevõrgu halduritega konsulteerimist vastu ühise otsuse projekti iga vesiniku ülekandevõrgu halduri kantavate investeerimiskulude jaotamise kohta.

(5) Alates 1. jaanuarist 2033 peavad kõik asjaomased liikmesriikide vesiniku ülekandevõrkude haldurid pidama läbirääkimisi rahalise hüvitamise süsteemi üle, et tagada piiriülese vesinikutaristu rahastamine juhul, kui liikmesriikide vahelistes ühenduspunktides vesiniku ülekandevõrkudele juurdepääsu eest ei tule maksta tariife Euroopa Parlamendi ja nõukogu määruse (EL) 2024/1789 artikli 7 lõike 8 kohaselt. Selle süsteemi väljatöötamisel korraldavad vesiniku ülekandevõrgu haldurid ulatusliku konsulteerimise, millesse on kaasatud kõik asjaomased turuosalised.

(6) Asjaomased vesiniku ülekandevõrgu haldurid lepivad rahalise hüvitamise süsteemis kokku 31. detsembriks 2035 ning esitavad selle asjaomastele reguleerivatele asutustele ühiseks heakskiitmiseks. Kui nimetatud aja jooksul kokkuleppele ei jõuta, teevad asjaomased reguleerivad asutused kahe aasta jooksul ühise otsuse. Kui asjaomased reguleerivad asutused ei jõua kahe aasta jooksul ühisele kokkuleppele, teeb energeetikasektorit reguleerivate asutuste koostööamet otsuse Euroopa Parlamendi ja nõukogu määruse (EL) 2019/942, millega asutatakse Euroopa Liidu Energeetikasektorit Reguleerivate Asutuste Koostöö Amet (ELT L 158, 14.06.2019, lk 22–53), artikli 6 lõike 10 kohast menetlust järgides.

(7) Rahalise hüvitamise süsteemile üleminekul kehtestab või kiidab heaks läbipaistvate kriteeriumide alusel vesinikuvõrkudele juurdepääsu tariifid või nende arvutamise metoodika Konkurentsiamet.

(8) Rahalise hüvitamise süsteemile üleminekul ei mõjuta kehtestatud rahalise hüvitamise süsteem olemasolevaid lepinguid, mis on seotud võimsusega.

(9) Käesolevas paragrahvis sätestatud protsessi rakendamise üksikasjad, sealhulgas nõutavad protsessid ja tähtajad ning rahalise hüvitamise süsteemi läbivaatamise ja vajaduse korral muutmise protsess, mis võimaldab võtta arvesse tariifide muutumist ja vesinikuvõrkude arengut, sätestatakse võrgueeskirjas, mis on koostatud Euroopa Parlamendi ja nõukogu määruse (EL) 2024/1789 artikli 72 kohaselt.

61) paragrahvi 20 lõikes 5 asendatakse sõnad „või teise gaasiettevõtja“ sõnadega „teise gaasiettevõtja või teise vesinikuettevõtja“;

62) paragrahvi 212 täiendatakse lõigetega 11–14 järgmises sõnastuses:
„(11) Käesoleva paragrahvi lõikes 1 nimetatud võrgu arengukava peab olema läbipaistev. Süsteemihaldur koostab võrgu arengukava iga kahe aasta järel.

(12) Süsteemihaldur koostab maagaasivõrgu arengukava ja vesinikuvõrgu arengukava või ühise maagaasi- ja vesinikuvõrgu arengukava. Kui süsteemihaldur koostab ühise maagaasi- ja vesinikuvõrgu arengukava, võib ühine arengukava hõlmata ka elektrivõrgu arengukava.

(13) Ühine arengukava peab olema koostatud selliselt, et Konkurentsiamet saab kindlaks määrata nii maagaasisektori, vesinikusektori kui ka elektrisektori erivajadused.

(14) Gaasiettevõtjad, vesinikuettevõtjad, soojusettevõtjad kaugkütteseaduse tähenduses ja elektriettevõtjad elektrituruseaduse tähenduses on kohustatud esitama süsteemihaldurile asjakohast teavet võrgu kümneaastase arengukava koostamiseks.“;

63) paragrahvi 212 lõige 3 muudetakse ja sõnastatakse järgmiselt:
„(3) Võrgu arengukava sisaldab meetmeid, et tagada gaasisüsteemi ja vesinikusüsteemi piisav võimsus ja varustuskindlus järgmise kümne aasta jooksul. Võrgu arengukava eelkõige:
1) sisaldab peamise ülekandetaristu ehitamise või uuendamise kava;
2) käsitleb taastuvatest energiaallikatest toodetud gaasi ja vähese süsihappegaasiheitega gaasi rajatiste ühendamiseks vajaliku mis tahes taristu tugevdamist;
3) käsitleb vastassuunavooge ülekandevõrku võimaldava taristu arendamist;
4) sisaldab kavandatavate investeerimisprojektide tehnilisi parameetreid;
5) sisaldab nõudlusega seotud lahendusi, mis ei vaja uusi taristuinvesteeringuid;
6) esitab investeerimis- ja kasutuselt kõrvaldamise projektide ajakava;
7) sisaldab teavet gaasi võrguteenuse osutamiseks vajaliku taristu kohta, mida võrguettevõtja kavatseb kasutusest kõrvaldada;
8) sisaldab tõhusaid meetmeid, et tagada maagaasisüsteemi piisav võimsus ja tarnekindlus Euroopa Parlamendi ja nõukogu määruses (EL) 2017/1938 sätestatud nõuete kohaselt;
9) esitab teavet taristu kohta, mida saab või kavatsetakse kohandada vesiniku ülekandmiseks, eelkõige selleks, et edastada vesinikku lõppkasutajatele sektorites, kus süsihappegaasi heidet on keeruline vähendada, võttes arvesse kasvuhoonegaaside heite vähendamise potentsiaali ning energia- ja kulutõhusust;
10) põhineb vähemalt maagaasi, vesiniku ja elektri ning kohaldataval juhul kaugkütte valdkonna asjaomaste taristuettevõtjate, sealhulgas asjaomaste jaotusvõrguettevõtjate vahel iga kahe aasta järel välja töötataval ühisel stsenaariumil, mis põhineb mõistlikul eeldusel tootmise, tarnimise ja tarbimise arengu kohta ning milles võetakse arvesse nõudlusega seotud lahendusi, mis ei vaja uusi taristuinvesteeringuid ja piiriülest kaubandust;
11) on kooskõlas Euroopa Parlamendi ja nõukogu määruse (EL) 2017/1938 artikli 7 kohaste ühiste ja riiklike riskihindamiste tulemustega;
12) on kooskõlas Euroopa Parlamendi ja nõukogu määruse (EL) 2024/1789 artiklis 32 osutatud maagaasivõrgu arengukavaga ja sama määruse artiklis 60 osutatud vesinikuvõrgu arengukavaga.“;

64) paragrahvi 212 täiendatakse lõigetega 31–35 järgmises sõnastuses:
„(31) Võrgu arengukava peab olema kooskõlas riikliku energia- ja kliimakava ja selle ajakohastatud versioonidega, võtma arvesse Euroopa Parlamendi ja nõukogu määruse (EL) 2018/1999, milles käsitletakse energialiidu ja kliimameetmete juhtimist ning millega muudetakse Euroopa Parlamendi ja nõukogu määrusi (EÜ) nr 663/2009 ja (EÜ) nr 715/2009, Euroopa Parlamendi ja nõukogu direktiive 94/22/EÜ, 98/70/EÜ, 2009/31/EÜ, 2009/73/EÜ, 2010/31/EL, 2012/27/EL ja 2013/30/EL ning nõukogu direktiive 2009/119/EÜ ja (EL) 2015/652 ning tunnistatakse kehtetuks Euroopa Parlamendi ja nõukogu määrus (EL) nr 525/2013 (ELT L 328, 21.12.2018, lk 1–77), kohaselt esitatud lõimitud riiklike energia- ja kliimaaruannete seisu ning olema kooskõlas direktiivis (EL) 2018/2001 seatud eesmärkidega ja toetama määruse (EL) 2021/1119, millega kehtestatakse kliimaneutraalsuse saavutamise raamistik ning muudetakse määruseid (EÜ) nr 401/2009 ja (EL) 2018/1999 (ELT L 243, 09.07.2021, lk 1–17), artikli 2 lõikes 1 ja artikli 4 lõikes 1 sätestatud kliimaneutraalsuse eesmärki.

(32) Võrgu arengukavas võetakse arvesse käesoleva seaduse §-s 214 osutatud vesiniku jaotusvõrgu arengukava ja käesoleva seaduse §-s 213 osutatud maagaasivõrgu kasutuselt kõrvaldamise kavasid.

(33) Võrgu arengukavade väljatöötamisel võtab süsteemihaldur arvesse süsteemi laiendamise alternatiive, nagu tarbimiskaja kasutamist, eeldatavat tarbimist pärast energiatõhususe esikohale seadmise põhimõtte kohaldamist kooskõlas Euroopa Parlamendi ja nõukogu direktiivi (EL) 2023/1791, mis käsitleb energiatõhusust ja millega muudetakse määrust (EL) 2023/955 (ELT L 231, 20.09.2023, lk 1–111), artikliga 27, kaubandust teiste riikidega ning kogu liitu hõlmavaid võrgu arengukavasid.

(34) Energiasüsteemi lõimimist silmas pidades hindab süsteemihaldur, kuidas võimaluse korral tegeleda elektri-, kohaldataval juhul soojusenergia- ning maagaasi- ja vesinikusüsteemides esineva vajadusega, sealhulgas teabega energia salvestamise ja elektri jõul gaasi tootmise varade optimaalse asukoha ja suuruse kohta ning vesiniku tootmise ja kasutamise samas asukohas paiknemise kohta.

(35) Vesiniku võrgu arengukava peab sisaldama teavet lõppkasutajate asukoha kohta, kus süsihappegaasiheidet on keeruline vähendada, et keskenduda taastuvatest energiaallikatest toodetud ja vähese süsihappegaasiheitega vesiniku kasutamisele nendes sektorites.“;

65) paragrahvi 212 täiendatakse lõikega 51 järgmises sõnastuses:
„(51) Konkurentsiamet konsulteerib võrgu kümneaastase arengukava üle kõikide tegelike või võimalike süsteemi kasutajatega. Isikutelt või ettevõtjatelt, kes väidavad end olevat võimalikud kasutajad, võib nõuda väite põhjendamist. Konkurentsiamet avaldab konsulteerimise tulemused, sealhulgas võimalikud investeerimisvajadused, varade kasutusest kõrvaldamised ja nõudlusega seotud lahendused, mis ei vaja uusi taristuinvesteeringuid.“;

66) paragrahvi 212 lõige 6 muudetakse ja sõnastatakse järgmiselt:
„(6) Konkurentsiamet analüüsib võrgu kümneaastase arengukava vastavust käesoleva paragrahvi lõigete 3–35 nõuetele ja hindab võrgu arengukava rakendamiseks tehtavaid investeeringuid, lähtudes nende vastavusest üleeuroopalisele võrgukavale, ning esitab oma aastaaruandes hinnangu süsteemihalduri investeerimiskavade kohta. Konkurentsiamet võib nõuda võrgu kümneaastase arengukava muutmist.“;

67) paragrahvi 212 täiendatakse lõigetega 7–11 järgmises sõnastuses:
„(7) Kui süsteemihaldur mõjuval põhjusel ei tee võrgu kümneaastases arengukavas ettenähtud investeeringut, mis oleks tulnud teha järgneva kolme aasta jooksul, võtab Konkurentsiamet vähemalt ühe järgmistest meetmetest:
1) nõuab süsteemihaldurilt investeeringu tegemist;
2) korraldab investeeringu tegemiseks kõigile investoritele avatud pakkumismenetluse;
3) kohustab süsteemihaldurit suurendama kapitali vajaliku investeeringu rahastamiseks ja lubama sõltumatutel investoritel kapitalis osaleda.

(8) Kui Konkurentsiamet korraldab käesoleva paragrahvi lõike 7 punktis 2 nimetatud pakkumismenetluse, võib ta kohustada süsteemihaldurit nõustuma ühe või mitme järgmise tingimusega:
1) rahastaja on kolmas isik;
2) ehitaja, uue kasutusotstarbe andja või kasutusest kõrvaldaja on kolmas isik;
3) uus vara hangitakse ise;
4) uut vara kasutatakse ise.

(9) Süsteemihaldur on kohustatud andma investoritele kogu vajaliku teabe investeeringu tegemiseks ning ühendab uued varad ülekandesüsteemi ja hõlbustab investeerimisprojekti elluviimist.

(10) Käesoleva paragrahvi lõikes 8 nimetatud pakkumismenetluse rahastamise korra kiidab heaks Konkurentsiamet.

(11) Kui Konkurentsiamet on käesoleva paragrahvi lõigete 7–10 nimetatud meetmeid kasutanud, katavad võrgule juurdepääsu tariifid kõnealuse investeeringu kulud.“;

68) seadust täiendatakse §-dega 213 ja 214 järgmises sõnastuses:
„§ 213. Võrgu kasutuselt kõrvaldamise kava

(1) Kui eeldatav maagaasinõudluse vähenemine tingib maagaasi jaotusvõrgu või selle osa kasutuselt kõrvaldamise vajaduse, konsulteerib maagaasi jaotusvõrguettevõtja võrgu kasutajate ja teiste asjaomaste sidusrühmadega ning koostab võrgu kasutuselt kõrvaldamise kava. Konsultatsiooni tulemus ja kava avaldatakse võrguettevõtja veebilehel.

(2) Käesoleva paragrahvi lõikes 1 nimetatud kava töötab võrguettevõtja välja koostöös sama piirkonna vesinikuettevõtjaga, kaugkütte ja -jahutusettevõtjaga ja elektri jaotusvõrguettevõtjaga. Koostada võib ühise kava, kui gaasivõrgule antakse uus kasutusotstarve.

(3) Võrgu kasutuselt kõrvaldamise kava esitatakse Konkurentsiametile.

(4) Võrgu kasutuselt kõrvaldamise kava peab vähemalt:
1) põhinema mõistlikel eeldustel gaasi tootmise, võrku juhtimise, tarnimise ja tarbimise kohta kõigis sektorites;
2) sisaldama vajalikke taristukohandusi, seades esikohale nõudlusega seotud lahendused, mis ei nõua uusi taristuinvesteeringuid;
3) sisaldama kasutuselt kõrvaldatava taristu loetelu, pidades silmas läbipaistvuse loomist sellele taristule võimaliku uue kasutusotstarbe andmisel vesiniku transportimiseks;
4) põhinema kütte- ja jahutuskaval, mis on välja töötatud Euroopa Parlamendi ja nõukogu direktiivi (EL) 2023/1791 artikli 25 lõike 6 kohaselt;
5) ajakohastama vähemalt iga nelja aasta järel, tuginedes maagaasi nõudluse ja pakkumise viimastele prognoosidele asjaomases piirkonnas, ning hõlmama kümneaastast ajavahemikku;
6) võimaldama samas piirkonnas tegutsevatel võrguettevõtjatel töötada välja ühe ühtse võrgu kasutuselt kõrvaldamise kava;
7) olema kooskõlas vesinikku käsitleva võrgu arengukavaga Euroopa Parlamendi ja nõukogu määruse (EL) 2024/1789 artikli 32 kohaselt ja võrgu kümneaastaste arengukavaga;
8) olema kooskõlas riikliku energia- ja kliimakavaga, lõimitud riikliku energia- ja kliimaalase eduaruandega ning Euroopa Parlamendi ja nõukogu määruse (EL) 2018/1999 kohaselt esitatud pikaajalise strateegiaga;
9) toetama Euroopa Parlamendi ja nõukogu määruse (EL) 2021/1119 artikli 2 lõikes 1 sätestatud kliimaneutraalsuse eesmärki.

(5) Konkurentsiamet hindab, kas võrgu kasutuselt kõrvaldamise kavad vastavad käesoleva paragrahvi lõikes 4 sätestatud põhimõtetele. Konkurentsiamet võib nõuda kava muutmist.

(6) Kui Konkurentsiamet on võrgu kasutuselt kõrvaldamise kava heaks kiitnud ja võrgu kasutajate lahtiühendamine on lubatud, põhjendab võrguettevõtja tarbijatele võrgu kasutuselt kõrvaldamist.

(7) Võrguettevõtja teavitab võrgu kasutajaid, lõpptarbijaid ja asjaomaseid sidusrühmi vähemalt kolm aastat enne kavandatud lahtiühendamise toimingutest ja kuupäevast.

(8) Kui maagaasi jaotusvõrgu osi on vaja kasutuselt kõrvaldada enne nende algselt kavandatud olelusringi lõppu, kehtestab Konkurentsiamet selliste varade amortisatsiooni ja tariifide kehtestamise struktuurilise käsitlemise suunised.

(9) Käesoleva paragrahvi lõikes 8 nimetatud suuniste väljatöötamisel konsulteerib Konkurentsiamet võrgu kasutajatega, gaasiettevõtjatega ja Tarbijakaitse ja Tehnilise Järelevalve Ametiga.

§ 214. Vesiniku jaotusvõrgu arengukava

(1) Vesiniku jaotusvõrguettevõtja esitab Konkurentsiametile iga nelja aasta järel kava, milles tutvustatakse vesinikuvõrgu taristut, mida kavatsetakse arendada.

(2) Kava töötatakse välja koostöös gaasiettevõtjate ja elektriettevõtjatega elektrituruseaduse tähenduses ning vajaduse korral soojusettevõtjatega kaugkütteseaduse tähenduses, tagades energiasüsteemi tõhusa lõimimise ja võttes nende seisukohti igati arvesse. Samas tegevuspiirkonnas tegutsevad vesiniku ja gaasi jaotusvõrguettevõtjad (haldurid) võivad välja töötada ühise arengukava.

(3) Ühine arengukava peab olema läbipaistev ning selles peab olema selgelt eristuvad nii maagaasisektori kui ka vesinikusektori erivajadused. Iga energiakandja kohta tehakse eraldi modelleerimine eraldi peatükkides, kus esitatakse maagaasivõrgu kaardid ja vesinikuvõrgu kaardid ning vajaduse korral võetakse arvesse võrgu kasutusotstarbe muutmist.

(4) Vesiniku jaotusvõrgu arengukava peab:
1) sisaldama teavet vesiniku jaotusvõrgu kasutajate ja vesiniku jaotusvõrguettevõtja vahel läbi räägitud nii mahu kui ka kestuse võimsusvajaduste kohta;
2) sisaldama teavet vesinikutarne ja selliste olemasolevate ja võimalike tulevaste lõppkasutajate kohta, kelle süsihappegaasiheidet on keeruline vähendada;
3) sisaldama teavet nii mahu kui ka kestuse võimsusvajaduse kohta , võttes arvesse kasvuhoonegaaside heite vähendamise potentsiaali ning energia- ja kulutõhusust võrreldes muude võimalustega;
4) sisaldama teavet lõppkasutajate asukoha kohta, et keskenduda taastuvallikatest toodetud ja vähese süsihappegaasiheitega vesiniku kasutamisele nendes sektorites;
5) võtma arvesse direktiivi (EL) 2023/1791 artikli 25 lõike 6 kohaselt kehtestatud kütte- ja jahutuskavasid ning kütte- ja jahutuskavadega hõlmamata sektorite nõudlust ning hindama, kuidas sama direktiivi artikli 27 kohaselt järgitakse energiatõhususe esikohale seadmise põhimõtet, kui kaalutakse vesiniku jaotusvõrgu laiendamist sektorites, kus on olemas energiatõhusamad alternatiivid;
6) sisaldama teavet, mil määral kasutatakse vesiniku transportimiseks kohandatud maagaasitorustikke ning mil määral on uue kasutusotstarbe andmine vajalik, et rahuldada käesoleva lõike punkti 1 kohaselt kindlaks määratud võimsusvajadusi;
7) tuginema konsultatsioonidele asjaomaste sidusrühmadega, et nad saaksid osaleda kavandamises varakult ja tõhusalt, hõlmates kogu asjakohase teabe esitamist ja vahetamist;
8) avaldama ja seda ajakohastama regulaarselt vesiniku jaotusvõrguettevõtja veebisaidil koos sidusrühmadega konsulteerimise tulemustega ning esitama Konkurentsiametile koos sidusrühmadega konsulteerimise tulemustega;
9) olema kooskõlas riikliku energia- ja kliimakava ja selle ajakohastatud versioonidega ning Euroopa Parlamendi ja nõukogu määruse (EL) 2018/1999 kohaselt esitatud riiklike energia- ja kliimaaruannetega ning toetama Euroopa Parlamendi ja nõukogu määruse (EL) 2021/1119 artikli 2 lõikes 1 sätestatud kliimaneutraalsuse eesmärki;
10) olema kooskõlas kogu Euroopa Liitu hõlmava vesinikuvõrgu arengukavaga, millele on osutatud Euroopa Parlamendi ja nõukogu määruse (EL) 2024/1789 artiklis 60, ja riikliku võrgu kümneaastaste arengukavaga, mis on välja töötatud kooskõlas käesoleva seaduse § 212.

(5) Vesiniku jaotusvõrguettevõtja vahetab kava koostamiseks vajalikku teavet teiste vesinikuettevõtjatega, sealhulgas naaberliikmesriikide vesinikuettevõtjatega, kui on olemas otseühendus.

(6) Konkurentsiamet hindab, kas vesiniku jaotusvõrgu arengukava vastab käesoleva paragrahvi lõikes 4 sätestatud nõuetele. Konkurentsiamet võib nõuda kava muutmist.

(7) Konkurentsiamet võtab vesiniku jaotusvõrgu arengukava läbivaatamist arvesse sihtotstarbeliste tasude heakskiitmisel Euroopa Parlamendi ja nõukogu määruse (EL) 2024/1789 artikli 5 tähenduses.“;

69) paragrahvi 22 lõiget 5 täiendatakse pärast sõna „võrguettevõtjatele“ sõnadega „teistele hoidlahalduritele ja terminali halduritele“;

70) paragrahvi 22 täiendatakse lõigetega 71 ja 72 järgmises sõnastuses:
„(71) Võrguettevõtja võib osa oma võrgust kasutuselt kõrvaldada ja lõpetada võrguteenuse osutamise liitumispunktis, mis on võrgu selle osa toitel, kui selle näeb ette võrgu arengukava. Sellise võrguosa kasutuselt kõrvaldamine ja kõrvaldamise kava lisamine arengukavasse ning võrguteenuse osutamise lõpetamine on lubatud, kui on täidetud kõik järgmised tingimused:
1) kasutuselt kõrvaldatavas võrguosas on võrgu ülalpidamise kulu vähemalt kümme aasta vältel enam kui viis korda suurem selle võrguosa toitel olevate liitumispunktide võrgutasust laekunud tulust;
2) kasutuselt kõrvaldatav võrguosa on amortiseerunud ning selle rekonstrueerimiseks vajalik investeeringukulu on suurem alternatiivsele energiaallikale üleviimise investeeringukulust;
3) kaitstud tarbijale on tagatud alternatiivsele energiaallikale üleviimise lahenduse kompenseerimine;
4) võrguosa kasutuselt kõrvaldamise kava on heaks kiitnud Konkurentsiamet;
5) kasutuselt kõrvaldatava võrguosaga ei ole võimalik võrguteenust osutada võrgulepingus kokkulepitud võimsusel ja rõhul.

(72) Võrguettevõtja informeerib pärast arengukava heakskiitmist vähemalt kolm aastat enne võrguosa kõrvaldamist asjaomast tarbijat võrguteenuse lõpetamise ajast ja kavast ning esitab ülevaate võrguteenuse lõpetamisega seotud asjaoludest.“;

71) paragrahvi 22 lõike 10 punktis 1 asendatakse sõna „gaasipaigaldis“ sõnaga „tarbijapaigaldis“;

72) paragrahvi 22 lõiget 10 täiendatakse punktiga 3 järgmises sõnastuses:
„3) võrguteenuse lõpetamine on ette nähtud Konkurentsiameti heakskiidetud võrgu kasutuselt kõrvaldamise kavas ning seda näeb ette ka võrguettevõtja arengukava.“;

73) paragrahvi 22 täiendatakse lõikega 141 järgmises sõnastuses:
„(141) Võrguettevõtja teeb koostööd süsteemihalduriga, et tagada taristusse ühendatud turuosaliste tõhus osalemine jae-, hulgi- ja tasakaalustamisturgudel sisend-väljundsüsteemis, kuhu jaotusvõrk kuulub või millega see on ühendatud.“;

74) paragrahvi 23 lõiget 1 täiendatakse pärast sõna „teenuse“ sõnadega „või ülepiirilise võrguteenuse“;

75) paragrahvi 23 täiendatakse lõikega 43 järgmises sõnastuses:
„(43) Võrguettevõtjale, kes osutab võrguteenust suletud jaotusvõrgu kaudu, kohaldatakse käesoleva paragrahvi lõikeid 4–42 juhul, kui seda nõuab äritarbija, kelle tarbijapaigaldis on ühendatud suletud jaotusvõrguga.“;

76) paragrahvi 231 täiendatakse lõikega 21 järgmises sõnastuses:
„(21) Liituja on kohustatud tasuma ülekandevõrguga liitumisel võrgutasu kohe, kui võrguettevõtja on täitnud liitumislepingu. Võrgutasu tasumise kohustus tekib võrguettevõtja kirjaliku teate saatmisele järgnevast kalendrikuust.“;

77) paragrahvi 231 lõiget 3 täiendatakse pärast sõna „tüüptingimused“ sõnadega „ja ülepiirilise võrguteenuse osutamisega seotud tüüptingimused“;

78) paragrahvi 24 lõiget 1 täiendatakse pärast sõna „gaasikoguste“ sõnadega „või vesinikukoguste“;

79) paragrahvi 25 lõiget 1 täiendatakse punktiga 4 järgmises sõnastuses:
„4) ühendusel võrguettevõtja võrguga puudub võrguettevõtja paigaldatud nõuetekohane mõõteseade.“;

80) paragrahvi 25 täiendatakse lõikega 11 järgmises sõnastuses:
„(11) Kui gaasi ebaseaduslikult kasutanud isikut või tema esindajat ei suuda võrguettevõtja tuvastada, loetakse selleks isikuks:
1) võrgulepingu sõlminud isik, kui võrguleping on olemas;
2) muudel juhtudel tarbimiskoha omanik.“;

81) paragrahvi 26 pealkiri muudetakse ning sõnastatakse järgmiselt:
„§ 26. Gaasi- või vesinikuvarustuse katkestamine ja taastamine“;

82) paragrahvi 26 lõikeid 3 ja 5 täiendatakse pärast sõna „gaasivarustus“ sõnadega „või vesinikuvarustus“ ning lõiget 4 ja lõike 4 punkti 1 täiendatakse pärast sõna „gaasivarustuse“ sõnadega „või vesinikuvarustuse“;

83) paragrahvi 26 lõiget 4 täiendatakse punktidega 3–6 järgmises sõnastuses:
„3) teave sotsiaalhoolekandeseaduses sätestatud võimaluste kohta;
4) teave energia säästmise võimaluste kohta või viide teavet sisaldavatele veebilehtedele;
5) teave alternatiivsete maksevõimaluste kohta;
6) kui võrguettevõtja seda võimaldab, siis teave võrguühenduse võimsuse piiramise võimaluste kohta.“;

84) paragrahvi 26 täiendatakse lõigetega 41–45 järgmises sõnastuses:
„(41) Füüsilisest isikust tarbijale edastatakse käesoleva paragrahvi lõikes 4 nimetatud teade kirjalikult tarbija antud kontaktaadressil.

(42) Kui füüsilisest isikust tarbija on jätnud talle osutatud võrguteenuse või müüjaga sõlmitud lepingus ettenähtud rahasumma tasumata raskest haigusest või töötuks jäämisest tingitud ajutise maksejõuetuse tõttu, võib tarbija selle asjaolu kohta edastada võrguettevõtjale kirjaliku teate. Teatele tuleb lisada nimetatud asjaolu kinnitav tõend.

(43) Käesoleva paragrahvi lõikes 42 nimetatud kirjaliku teate ja tõendi saanud võrguettevõtja võib füüsilisest isikust tarbija võrguühenduse katkestada, kui tarbija ei ole võrguühenduse katkestamise aluseks olnud asjaolu käesoleva paragrahvi lõikes 3 nimetatud teate saatmisest arvates 30 päeva jooksul kõrvaldanud ning sellest võrguettevõtjale teatanud, välja arvatud käesoleva paragrahvi lõikes 31 nimetatud juhul.

(44) Võrguühenduse katkestamine käesolevas paragrahvis nimetatud alustel ei vabasta tarbijat liitumislepingus, müügilepingus ega võrgulepingus ettenähtud tasude maksmise kohustusest.

(45) Võrguettevõtjal on õigus nõuda tarbijalt käesolevas paragrahvis nimetatud abinõude rakendamiseks tehtud põhjendatud kulutuste hüvitamist.“;

85) paragrahvi 26 täiendatakse lõigetega 6–8 järgmises sõnastuses:
„(6) Kui füüsilisest isikust tarbija on võrguettevõtja suhtes algatanud vaidluse kohtuvälise lahendamise menetluse, ei või võrguettevõtja vaidluse esemeks olevate faktiliste asjaolude tõttu katkestada tarbija võrguühendust. Võrguettevõtja võib võrguühenduse katkestada käesoleva paragrahvi lõigetes 1–4 sätestatud korras, kui tarbija kaebus jäetakse menetlusse võtmata või rahuldamata.

(7) Kui võrguettevõtja on loovutanud võrguteenuse tasu võlgnevuse müüjale, võib müüja esitada võrguettevõtjale taotluse katkestada võrguühendus käesoleva paragrahvi lõigetes 1–4 sätestatud korras. Võrguettevõtjal on õigus jätta nimetatud taotlus rahuldamata või lükata võrguühenduse katkestamine edasi.“;

(8) Kui füüsilisest isikust tarbija on müüja suhtes algatanud vaidluse kohtuvälise lahendamise menetluse, ei või müüja vaidluse esemeks olevate faktiliste asjaolude tõttu lepingut üles öelda. Müüja võib lepingu üles öelda käesolevas paragrahvis sätestatud korras, kui tarbija kaebus jäetakse menetlusse võtmata või rahuldamata.“;

86) paragrahvi 27 lõiget 1 täiendatakse punktiga 7 järgmises sõnastuses:
„7) otsetoru rajamiseks ja kasutamiseks.“;

87) paragrahvi 27 lõiget 2 täiendatakse pärast sõna „piires“ sõnadega „või suletud jaotusvõrgu kaudu“;

88) paragrahvi 293 lõikes 2 asendatakse tekstiosa „715/2009 artiklit 3“ tekstiosaga „2024/1789 artiklit 14“;

89) paragrahvi 295 lõiget 1 täiendatakse pärast sõnu „seotud gaasiettevõtja“ sõnadega „või seotud vesinikuettevõtja“; 

90) paragrahvi 295 lõikeid 3 ja 6 ning § 296 lõikeid 1, 2 ja 5 täiendatakse pärast sõnu „teise gaasiettevõtja“ sõnadega „või teise vesinikuettevõtja“, 

91) paragrahvi 295 lõiget 3 ja § 296 lõiget 2 täiendatakse pärast sõnu „selle gaasiettevõtja“ sõnadega „või selle vesinikuettevõtja“;

92) paragrahvi 295 lõiget 5 ja § 296 lõiget 4 täiendatakse pärast sõnu „teiste gaasiettevõtjate“ sõnadega „või teiste vesinikuettevõtjate“;

93) paragrahvi 301 lõikes 11 asendatakse tekstiosa „2009/73/EÜ, mis käsitleb maagaasi siseturu ühiseeskirju ning millega tunnistatakse kehtetuks direktiiv 2003/55/EÜ (ELT L 211, 14.08.2009, lk 94–136), artikli 14 alusel tunnustatud sõltumatu süsteemihaldur või sõltumatu võrguettevõtja sama direktiivi IV peatüki“ tekstiosaga „(EL) 2024/1788, mis käsitleb taastuvatest energiaallikatest toodetud gaasi, maagaasi ja vesiniku siseturgude ühiseid norme ning millega muudetakse direktiivi (EL) 2023/1791 ja tunnistatakse kehtetuks direktiiv 2009/73/EÜ (ELT L 2024/1788, 13.06.2024), artikli 61 alusel tunnustatud sõltumatu süsteemihaldur või sõltumatu võrguettevõtja sama direktiivi 3. jao“;

94) paragrahvi 361 lõikes 1 asendatakse tekstiosa „(EL) 2019/692, millega muudetakse direktiivi 2009/73/EÜ, mis käsitleb maagaasi siseturu ühiseeskirju (ELT L 117, 03.05.2019, lk 1–7)“ tekstiosaga „(EL) 2024/1788“;

95) seadust täiendatakse peatükiga 43 järgmises sõnastuses:
„43. peatükk
EESTI VABARIIGI JA KOLMANDA RIIGI VAHELINE VESINIKU ÜHENDUSTORU KÄSITLEV LEPING

§ 364. Vesiniku ühendustorud kolmandate riikidega

(1) Kliimaministeerium teavitab Euroopa Komisjoni soovist sõlmida või muuta Eesti Vabariigi ja kolmanda riigi vahelist vesiniku ühendustoru käsitlevat lepingut, kui see on vajalik selleks, et tagada sidusus ja kooskõla vesinikuvõrkude suhtes kohaldatavate normidega, mis on sätestatud Euroopa Parlamendi ja nõukogu direktiivis (EL) 2024/1788 ja Euroopa Parlamendi ja nõukogu määruses 2024/1789.

(2) Käesoleva paragrahvi lõikes 1 nimetatud teavitamise korra kehtestab valdkonna eest vastutav minister gaasituru toimimise võrgueeskirjas.

(3) Kliimaministeerium alustab käesoleva paragrahvi lõikes 1 nimetatud lepingu sõlmimise või muutmise läbirääkimisi pärast Euroopa Komisjonilt asjakohase loa saamist.

(4) Käesoleva paragrahvi lõikes 1 nimetatud lepingu saab sõlmida pärast Euroopa Komisjonilt asjakohase loa saamist.“;

96) paragrahvi 37 lõiget 3 täiendatakse punktiga 12 järgmises sõnastuses:
„12) kontrollib perioodiliselt võrdlemisvahendi vastavust käesoleva seaduse § 92 lõikes 3 esitatud nõuetele;“;

97) paragrahvi 37 lõike 3 punkte 93, 25 ja 26 täiendatakse pärast sõna „gaasi“ sõnadega „ja vesiniku“;

98) paragrahvi 37 lõiget 3 täiendatakse punktiga 94 järgmises sõnastuses:
„94) jälgib turuosaliste ülesannete ja vastutusega seotud normide rakendamist Euroopa Parlamendi ja nõukogu määruse (EL) 2024/1789 kohaselt;“;

99) paragrahvi 37 lõike 3 punkt 14 muudetakse ja sõnastatakse järgmiselt:
„14) teostab järelevalvet Euroopa Parlamendi ja nõukogu määruses (EL) 2024/1789 süsteemihalduri ja veeldatud gaasi terminali halduri nõuete ja sama määruse artikli 74 kohaselt vastuvõetud suuniste täitmise üle;“;

100) paragrahvi 37 lõiget 3 täiendatakse punktidega 191–195 järgmises sõnastuses:
„191) kiidab heaks võrgu kümneaastase arengukava ühised stsenaariumid, kus on kindlaks määratud nii maagaasisektori, vesinikusektori kui ka elektrisektori erivajadused;
192) tagab avatud, läbipaistva, tõhusa ja kaasava menetluse riikliku võrgu kümneaastase arengukava koostamiseks, vesiniku jaotusvõrgu arengukava koostamiseks ja vajaduse korral võrgu kasutuselt kõrvaldamise kava koostamiseks;
193) kiidab heaks võrgu kümneaastase arengukava ja võrgu kasutuselt kõrvaldamise kava või nõuab kava muutmist;
194) vaatab läbi vesiniku jaotusvõrgu arengukava ja kohaldataval juhul taotleb selle muutmist;
195) koostab enne võrgu amortiseerimisaega võrgu kasutuselt kõrvaldamise kava kohta suunised, milles nähakse ette kriteeriumid ja metoodika maagaasi jaotusvõrgu osade kasutuselt kõrvaldamise käsitlemiseks, võttes arvesse kasutuselt kõrvaldamise kulusid ja selliste varade erijuhtu, mida võib olla vaja kasutuselt kõrvaldada enne nende algselt kavandatud olelusringi lõppu, ning annab suunised, kuidas sellistel juhtudel tariife kehtestada;“;

101) paragrahvi 37 lõike 3 punkt 23 tunnistatakse kehtetuks;

102) paragrahvi 37 lõiget 3 täiendatakse punktiga 261 järgmises sõnastuses:
„261) jälgib, et omatoodetud taastuvatest energiaallikatest maagaasi tarbimisele ja arendamisele ei seaks turuosalised takistusi ega piiranguid;“;

103) paragrahvi 37 lõiget 3 täiendatakse punktidega 30–34 järgmises sõnastuses:
„30) jälgib gaasi ja vesiniku kvaliteedi arengut, gaasi ja vesiniku kvaliteedi juhtimist ja kulude arengut süsteemihalduri poolt;
31) jälgib vesiniku maagaasisüsteemi segamisega ja maagaasisüsteemist eraldamisega seotud arengut maagaasihoidlate halduri ja maagaasi veeldusjaama halduri poolt;
32) jälgib võrgu turvalisust ja usaldusväärsust käsitlevate normide täitmist, varasema toimimise läbivaatamist ning kehtestab ja kiidab heaks teenuse ja tarne kvaliteedi standardeid ja nõudeid;
33) jälgib turuosaliste lepingulist vabadust seoses pikaajaliste lepingutega, tingimusel et need on kooskõlas Euroopa Liidu õigusega ning aitaksid saavutada süsihappegaasiheite vähendamise eesmärke, tingimusel et pikaajalisi lepinguid sellise fossiilse gaasi tarnimiseks, mida kasutatakse ilma kasvuhoonegaase oluliselt vähendava tehnoloogiata, ei sõlmita kauemaks kui 31. detsembrini 2049;
34) rakendab Euroopa Parlamendi ja nõukogu määruse (EL) 2024/1789 artiklite 70–74 kohaselt vastu võetud võrgueeskirju ja suuniseid riiklike meetmete abil või kooskõlastatud piirkondlike või Euroopa Liidu meetmete abil.“;

104) paragrahvi 37 lõige 31 muudetakse ning sõnastatakse järgmiselt:
„(31) Konkurentsiamet võib kehtestada gaasi või vesiniku ajutise ülekande- või jaotamishinna ning hoidla ja terminali kasutamise hinna kõige kauem kaheks kuuks, kui ülekande- või jaotamishind või hoidla ja terminali kasutamise hind ei ole põhjendatud või hinda ei ole määratud ning gaasiettevõtja või vesinikuettevõtja ei järgi Konkurentsiameti ettekirjutusi. Enam teenitud tulu, mida gaasiettevõtja või vesinikuettevõtja põhjendamata ülekande- või jaotamishinna kasutamise ajal teenis, arvestatakse võrguteenuste hindade kooskõlastamisel müügitulust maha.“;

105) paragrahvi 37 täiendatakse lõigetega 33 ja 34 järgmises sõnastuses:
„(33) Konkurentsiamet kehtestab või kiidab heaks läbipaistvuse nõuete alusel:
1) sihtotstarbelise tasu, rahaülekande suuruse ja kestuse või nende arvutamise metoodika või mõlemad kooskõlas Euroopa Parlamendi ja nõukogu määruse (EL) 2024/1789 artikliga 5;
2) üleantud varade väärtuse ja selle tulemusel tekkida võiva kasumi ja kahjumi sihtkoha;
3) osamaksete eraldamise sihtotstarbelise tasu jaoks.

(34) Käesoleva paragrahvi lõikes 33 punktis 1 nimetatud tasu kehtestamisel võtab Konkurentsiamet vesinikuvõrgu arengukava läbivaatamisel ja hindamisel arvesse vesinikutransporditaristu arendamist.“;

106) paragrahvi 37 lõikes 4 asendatakse tekstiosa „(EÜ) nr 713/2009“ tekstiosaga „(EL) 2019/942“;

107) paragrahvi 37 täiendatakse lõigetega 41–46 järgmises sõnastuses:
„(41) Konkurentsiamet tagab, et gaasiettevõtjad ja vesinikuettevõtjad täidaksid Euroopa Parlamendi ja nõukogu direktiivist (EL) 2024/1788, määrusest (EL) 2024/1789, määruse (EL) 2024/1789 artiklite 70, 71 ja 72 kohaselt vastuvõetud võrgueeskirjadest ja suunistest, määrusest (EL) 2017/1938 ja muid Euroopa Liidu õigusest tulenevaid kohustusi, sealhulgas seoses piiriüleste küsimustega, ning energeetikasektorit reguleerivate asutuste koostööameti otsuseid.

(42) Konkurentsiamet tagab koostöös teiste liikmesriikide reguleerivate asutustega, et Euroopa maagaasi ülekandesüsteemi haldurite võrgustik, Euroopa Parlamendi ja nõukogu määruse (EL) 2019/943 artiklite 52–57 alusel moodustatud Euroopa jaotusvõrguettevõtjate üksus (edaspidi „ELi jaotusvõrguettevõtjate üksus“) ja Euroopa Parlamendi ja nõukogu määruse (EL) 2024/1789 artikli 57 alusel moodustatud Euroopa vesinikuvõrguettevõtjate võrgustik (ENNOH) täidaksid Euroopa Parlamendi ja nõukogu direktiivis (EL) 2024/1788 ja määruses (EL) 2024/1789, Euroopa Parlamendi ja nõukogu määruse (EL) 2024/1789 artiklite 70–74 kohaselt vastu võetud võrgueeskirjades ja suunistes ning muus Euroopa liidu õiguses sätestatud kohustusi ja energeetikasektorit reguleerivate asutuste koostööameti otsuseid.

(43) Reguleerivad asutused selgitavad koostöös välja juhtumid, mil Euroopa maagaasi ülekandesüsteemi haldurite võrgustik, ELi jaotusvõrguettevõtjate üksus ja Euroopa vesinikuvõrguettevõtjate võrgustik ei täida oma kohustusi.

(44) Kui reguleerivad asutused ei ole suutnud nelja kuu jooksul pärast kohustuste täitmata jätmise väljaselgitamiseks läbiviidavate konsultatsioonide alustamist kokkuleppele jõuda, pöördutakse otsuse tegemiseks kooskõlas Euroopa Parlamendi ja nõukogu määruse (EL) 2019/942 artikli 6 lõikega 10 energeetikasektorit reguleerivate asutuste koostööameti poole.

(45) Konkurentsiametil on õigus nõuda kõigilt turuosalistelt vajalikku teavet oma kohustuste täitmiseks.

(46) Konkurentsiamet võib käesolevas seaduses sätestatud ülesannete täitmiseks kehtestada meetmed maagaasi- ja vesinikuturu konkurentsi toetamiseks ja tõrgeteta toimimise tagamiseks ning asjakohasel juhul teha konkurentsiõiguse uurimismenetluses koostööd liikmesriigi reguleeriva asutusega ja finantsturgude reguleerivate asutustega või Euroopa Komisjoniga.“;

108) paragrahvi 37 lõiget 5 täiendatakse punktiga 7 järgmises sõnastuses:
„7) täita Euroopa Parlamendi ja nõukogu määruse (EL) 2019/942 artikli 21 kohaseid suuniseid.“;

109) paragrahvi 37 lõigetes 7 ja 9 asendatakse tekstiosa „direktiivides (EL) 2019/692 ja 2009/73/EÜ“ tekstiosaga „direktiivis (EL) 2024/1788“;

110) paragrahvi 37 täiendatakse lõikega 10 järgmises sõnastuses:
„(10) Kui Euroopa maagaasi ülekandesüsteemi haldurite võrgustiku, Euroopa vesinikuvõrguettevõtjate võrgustiku või Euroopa Liidu jaotusvõrguettevõtjate üksuse asukoht on Eesti, on Konkurentsiametil õigus määrata neile üksustele, kes ei täida Euroopa Parlamendi ja nõukogu direktiivist (EL) 2024/1788, Euroopa Parlamendi ja nõukogu määrusest (EL) 2024/1789 või Konkurentsiameti või koostööameti õiguslikult siduvast otsusest tulenevat kohustust, ettekirjutus kohustuse täitmiseks või esitada kaebus kohtule.“;

111) seadust täiendatakse §-dega 487 ja 488 järgmises sõnastuses:
„§ 487. Süsteemihalduri loodava võrdlusvahendi tähtaeg

Käesoleva seaduse § 16 lõikes 12 nimetatud võrdlemisvahendi loob süsteemihaldur 2029. aasta 1. septembriks, kui aasta jooksul pärast käesoleva lõike jõustumist ei ole ükski turul tegutsev võrdlemisvahend saanud Konkurentsiameti väljastatavat usaldusmärgist.

§ 488. Vesinikuvõrgu tasakaalustamise vastutus

Alates 1. jaanuarist 2033 vastutab vesinikuvõrgu haldur vesinikuvõrgu tasakaalustamise eest. Võrgu tasakaalustamise reeglid peavad olema objektiivsed, läbipaistvad ja mittediskrimineerivad ning sisaldama süsteemi kasutajatele suunatud tasaarvestusi. Konkurentsiamet võib otsustada haldurile võrgu tasakaalustamise kohustuse üleandmise varem.“;

112) seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2024/1788, mis käsitleb taastuvatest energiaallikatest toodetud gaasi, maagaasi ja vesiniku siseturgude ühiseid norme ning millega muudetakse direktiivi (EL) 2023/1791 ja tunnistatakse kehtetuks direktiiv 2009/73/EÜ.“.

§ 2. Alkoholi-, tubaka-, kütuse- ja elektriaktsiisi seaduse muutmine

Alkoholi-, tubaka-, kütuse- ja elektriaktsiisi seaduse § 24 lõikes 62 asendatakse sõna „maagaasiseaduse“ sõnaga „gaasituruseaduse“.

§ 3. Asjaõigusseaduse muutmine

Asjaõigusseaduse § 1581 lõikes 11 asendatakse sõna „maagaasiseaduse“ sõnaga „gaasituruseaduse“.

§ 4. Atmosfääriõhu kaitse seaduse muutmine

Atmosfääriõhu kaitse seaduse § 120 lõikes 6 asendatakse sõna „maagaasiseaduse“ sõnaga „gaasituruseaduse“.

§ 5. Energiamajanduse korralduse seaduse muutmine

Energiamajanduse korralduse seaduse § 2 punktides 16, 261 ja 32, § 7 lõikes 3 ja 4, § 9 lõikes 4, § 19 punktis 2, § 328 lõike 4 punktides 1 ja 3, asendatakse sõna „maagaasiseadus“ sõnaga „gaasituruseadus“ vastavas käändes.

§ 6. Konkurentsiseaduse muutmine

Konkurentsiseaduse § 531 lõikes 2 lõike 5 punktis 3 asendatakse sõna „maagaasiseadus“ sõnaga „gaasituruseadus“ vastavas käändes.

§ 7. Küberturvalisuse seaduse muutmine

Küberturvalisuse seaduse § 3 lõike 3 punktides 8, 10, 26 ja 35 asendatakse sõna „maagaasiseaduse“ sõnaga „gaasituruseaduse“.

§ 8. Maksukorralduse seaduse muutmine

Maksukorralduse seaduse § 29 punktis 291 asendatakse sõna „maagaasiseaduse“ sõnaga „gaasituruseaduse“.

§ 9. Riigilõivuseaduse muutmine

Riigilõivuseaduse 6. peatükki 31. jao 2. jaotise pealkiri muudetakse ja sõnastatakse järgmiselt:
„Gaasituruseaduse alusel tehtavad toimingud“.

§ 10. Vabariigi Valitsuse seaduse muutmine

Vabariigi Valitsuse seaduse § 93 lõike 6 punktis 4 asendatakse sõna „maagaasiseadusest“ sõnaga „gaasituruseadusest“.

§ 11. Vedelkütuse seaduse muutmine

Vedelkütuse seaduse § 22 lõikes 4, § 26 lõikes 1 ja § 36 lõikes 14 asendatakse sõna „maagaasiseaduse“ sõnaga „gaasituruseaduse“.

§ 12. Väärtpaberituru seaduse muutmine

Väärtpaberituru seaduse § 47 lõike 1 punktis 15 asendatakse sõna „maagaasiseadus“ sõnaga „gaasituruseadus“ vastavas käändes.

§ 13. Rakendussäte

Käesoleva seaduse jõustumisel loetakse kehtivates määrustes kuni asjakohase muudatuse tegemiseni sõna „maagaasiseadus“ asendatuks sõnaga „gaasituruseadus“ vastavas käändes.


Lauri Hussar
Riigikogu esimees

Tallinn,    ………… 2026
_______________

Algatab Vabariigi Valitsus
(allkirjastatud digitaalselt)

